
1. Iepirkuma nosaukums:
Tiltu un satiksmes pārvadu remonta darbi Daugavpils valstspilsētas pašvaldības administratīvajā teritorijā.
2. Iepirkuma identifikācijas numurs: 

DVP 2026/71
3. Iepirkuma veids:
Atklāts konkurss saskaņā ar Publisko iepirkumu likuma 8.panta pirmās daļas 1.punktu.

4. Iepirkuma normatīvais regulējums:
Publisko iepirkumu likums (skatīt – https://likumi.lv/ta/id/287760-publisko-iepirkumu-likums), Ministru kabineta 2017.gada 28.februāra noteikumi Nr.107 “Iepirkuma procedūru un metu konkursu norises kārtība” (skatīt – https://likumi.lv/ta/id/289086-iepirkuma-proceduru-un-metu-konkursu-norises-kartiba), Starptautisko un Latvijas Republikas nacionālo sankciju likums (skatīt – https://likumi.lv/ta/id/280278-starptautisko-un-latvijas-republikas-nacionalo-sankciju-likums), citi spēkā esošie attiecināmie normatīvie akti.
5. Pasūtītāja nosaukums, adrese, citi rekvizīti un pretendenta jēdziens:
	Pasūtītājs, kurš veic iepirkumu:
	Daugavpils valstspilsētas pašvaldība

	Reģistrācijas numurs:
	90000077325

	Juridiskā adrese:
	Kr.Valdemāra iela 1, Daugavpils, LV-5401, Latvija

	Kontaktpunkts:
	Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļa

	Kontaktpunkta adrese:
	Imantas iela 9 - 1B (ieeja no Teātra ielas), Daugavpils, LV-5401, Latvija

	Tālrunis:
	65404319

	Elektroniskā pasta adrese:
	iepirkumi@daugavpils.lv

	Darba laiks:
	Pirmdienās no 08:00 līdz 12:00 un no 13:00 līdz 18:00;

otrdienās, trešdienās, ceturtdienās no 08:00 līdz 12:00 un no 13:00 līdz 17:00;

piektdienās no 08:00 līdz 12:00 un no 13:00 līdz 16:00

	Kontaktpersona:
	Daugavpils valstspilsētas pašvaldības iestādes “Daugavpils pašvaldības Centrālā pārvalde” Centralizēto iepirkumu nodaļas juriste Kristīne Šede, tālrunis 65404201, elektroniskā pasta adrese kristine.sede@daugavpils.lv

	Pasūtītājs, kas parakstīs iepirkuma līgumu:
	Daugavpils valstspilsētas pašvaldības iestāde “Komunālās saimniecības pārvalde”

	Reģistrācijas numurs:
	90009547852

	Juridiskā adrese:
	Saules iela 5a, Daugavpils, LV-5401, Latvija

	Pretendents:
	Piegādātājs (fiziska vai juridiska persona, kā arī šādu personu apvienība jebkurā to kombinācijā), kurš ir iesniedzis piedāvājumu atklātā konkursā.


6. Iepirkuma priekšmeta apraksts, apjoms, finansējums, atbilstošākais CPV kods vai kodi:
6.1. Tiltu un satiksmes pārvadu remonta darbi Daugavpils valstspilsētas pašvaldības administratīvajā teritorijā saskaņā ar tehnisko specifikāciju – nolikuma 1.pielikums. Pretendentiem ir pienākums nodrošināt, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
6.2. Darbu apraksts, apjoms un nosacījumi ir norādīti nolikuma tehniskajā specifikācijā – nolikuma 1.pielikums. Pamatojums konkursa nedalīšanai daļās – katra atsevišķa objekta darbu apjoms ir pārāk mazs, līdz ar to nav lietderīgi un finansiāli izdevīgi dalīt konkursu daļās. 
6.3. CPV kodi:

6.3.1. galvenais kods – 45000000-7 (celtniecības darbi);

6.3.2. papildkods – 45221119-9 (tilta atjaunošanas celtniecības darbi).
6.4. Iepirkuma priekšmetā norādītos būvdarbus plānots finansēt no pašvaldības un valsts  budžeta. Līgumi tiks parakstīti, ja tiks piešķirts iepriekš minētais finansējums.
7. Iepirkuma priekšmeta daļas, to apjoms un piedāvājumu iesniegšanas noteikumi iepirkuma priekšmeta daļās:
7.1. Iepirkuma priekšmets nav sadalīts daļās.
7.2. Piedāvājumu variantu iesniegšana nav paredzēta.

8. Vispārīgi noteikumi attiecībā uz vispārīgo vienošanos:
Nav attiecināms.
9. Iepirkuma līguma izpildes termiņš un vieta:
9.1. Līguma izpildes termiņš – 6 (seši) mēneši no līguma abpusējas parakstīšanas dienas.
9.2. Līguma izpildes vieta – Daugavpils valstspilsētas pašvaldības administratīvā teritorijā, Latvijas Republika.
10. Piekļuve iepirkuma procedūras dokumentiem, papildu informācijas sniegšana un informācijas apmaiņa:
10.1. Pasūtītājs nodrošina brīvu un tiešu elektronisku piekļuvi atklāta konkursa dokumentiem un visiem papildus nepieciešamajiem dokumentiem elektronisko iepirkumu sistēmas tīmekļvietnē www.eis.gov.lv.
10.2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms pieteikumu un piedāvājumu iesniegšanas termiņa beigām.
10.3. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju elektronisko iepirkumu sistēmas tīmekļvietnē www.eis.gov.lv, kur ir pieejami iepirkuma procedūras dokumenti, norādot arī uzdoto jautājumu.
10.4. Ieinteresēto piegādātāju pienākums ir pastāvīgi sekot tīmekļvietnes www.eis.gov.lv atklāta konkursa profilā publicētajai informācijai.  
10.5. Informācijas apmaiņa starp pasūtītāju un piegādātājiem notiek rakstiski – pa pastu vai elektroniski, pieprasījumus adresējot iepirkuma komisijai un norādot iepirkuma nosaukumu un identifikācijas numuru.
11. Piedāvājumu iesniegšanas un atvēršanas vieta, datums un laiks:
11.1. Piedāvājumu iesniegšanas veids – elektroniski
. 

11.2. Piedāvājumu iesniegšanas vieta – elektronisko iepirkumu sistēmas tīmekļvietnes www.eis.gov.lv e-konkursu apakšsistēmā.

11.3. Piedāvājumu atvēršanas vieta – elektronisko iepirkumu sistēmas tīmekļvietnes www.eis.gov.lv e-konkursu apakšsistēmā.

11.4. Piedāvājumu iesniegšanas datums un laiks – līdz 2026.gada ___._____, plkst.10:00 pēc vietējā laika.
11.5. Piedāvājumu atvēršanas datums un laiks – 2026.gada ___._________, plkst.14.00.
11.6. Piedāvājumu atvēršanai var sekot līdzi tiešsaistes režīmā elektronisko iepirkumu sistēmas e-konkursu apakšsistēmā.

11.7. Ārpus elektronisko iepirkumu sistēmas e-konkursu apakšsistēmas iesniegtie piedāvājumi netiek atvērti un neatvērti tiek nosūtīti atpakaļ iesniedzējam.
12. Ieinteresēto piegādātāju sanāksmes norises vieta, datums un laiks:
12.1. Ieinteresēto piegādātāju sanāksme netiek paredzēta.

12.2. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. 
12.3. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. 
12.4. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. 
12.5. Sanāksmes gaita tiek protokolēta.
13. Prasības attiecībā uz piedāvājuma noformējumu un iesniegšanu:
13.1. Piedāvājums jāiesniedz elektroniski elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:

13.1.1. izmantojot elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;

13.1.2. elektroniski aizpildāmos dokumentus elektroniski sagatavojot ārpus elektronisko iepirkumu sistēmas e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

13.1.3. elektroniski sagatavoto piedāvājumu šifrējot ārpus elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

13.2. Sagatavojot piedāvājumu, pretendents ievēro, ka:

13.2.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskais un finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā (tehniskais piedāvājums jebkurā formātā, finanšu piedāvājums excel formātā).
13.2.2. pretendents piedāvājuma dokumentus paraksta ar drošu elektronisko parakstu un laika zīmogu vai ar elektronisko iepirkumu sistēmas piedāvāto elektronisko parakstu;
13.2.3. piedāvājuma dokumentus paraksta pretendenta paraksttiesīga persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta (pārstāvības) tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības un kurā precīzi norādīts pilnvarotajai personai piešķirto tiesību un saistību apjoms. Ārvalsts pretendenta paraksttiesīgas personas  paraksta (pārstāvības) tiesības apliecināmas atbilstoši ārvalsts normatīvo aktu prasībām (piemēram, norādot publiski pieejamu reģistru, kur iespējams pārliecināties par pretendenta paraksttiesīgas personas paraksta (pārstāvības) tiesībām);
13.2.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajai vai pilnvarotajai personai.

13.3. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos elektronisko iepirkumu sistēmas pieejamos rīkus. Piedāvājuma grozīšanas gadījumā līdz piedāvājumu iesniegšanas termiņa beigām par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
13.4. Piedāvājuma atsaukšanai līdz vai pēc piedāvājumu iesniegšanas termiņa beigām ir bezierunu raksturs, un tā izslēdz pretendentu no iespējamās vai faktiskās dalības atklātā konkursā. 

13.5. Piedāvājums sastāv no elektroniski sagatavotiem un parakstītiem dokumentiem:
13.5.1. piedāvājuma nodrošinājums saskaņā ar nolikuma 14.punktu;
13.5.2. kvalifikācijas dokumenti saskaņā ar nolikuma 20.punktu;
13.5.3. tehniskais piedāvājums saskaņā ar nolikuma 21.punktu;
13.5.4. finanšu piedāvājums saskaņā ar nolikuma 22.punktu.
13.6. Pretendents piedāvājuma noformēšanā ievēro elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

13.7. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

13.8. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.

13.9. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents. 

13.10. Pretendents nedrīkst veikt izmaiņas elektronisko iepirkumu sistēmas e-konkursu apakšsistēmā šī atklāta konkursa profilā publicēto veidņu struktūrā, t.sk. dzēst vai pievienot rindas vai kolonnas.
13.11. Piedāvājums jāsagatavo tā, lai nekādā veidā netiktu apdraudēta elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
13.12. Pretendents iesniedz parakstītu piedāvājumu. Piedāvājumu paraksta pretendenta amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvarojuma dokumentu. Ja piedāvājumu iesniedz piegādātāju apvienība, piedāvājumu paraksta visas personas, kas ietilpst apvienībā, vai tās pilnvarota persona.
13.13. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas atklātā konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.
14. Prasības piedāvājuma nodrošinājumam:
14.1. Piedāvājuma nodrošinājums ir iepirkuma procedūras dokumentos paredzēta naudas summas iemaksa pasūtītāja norādītajā kontā, bankas vai apdrošināšanas sabiedrības garantija par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai.

14.2. Piedāvājuma nodrošinājuma summa – 1000,00 euro (viens tūkstitis euro 00 centi).

14.3. Piedāvājuma nodrošinājuma spēkā esības termiņš – 6 (seši) mēneši, skaitot no piedāvājumu atvēršanas dienas.

14.4. Piedāvājuma nodrošinājuma veidi:

14.4.1. bankas izdota bankas garantija (piedāvājumam pievienojama garantija, kas parakstīta  ar drošu elektronisko parakstu);

14.4.2. apdrošināšanas sabiedrības izdota apdrošināšanas garantija jeb polise (piedāvājumam pievienojama polise, kas parakstīta ar drošu elektronisko parakstu, un polises apdrošināšanas prēmijas apmaksu apliecinošs dokuments, kurā norādīts polises numurs vai maksājuma uzdevuma numurs, pievienojot maksājuma uzdevumu);

14.4.3. piedāvājuma nodrošinājuma summas iemaksa kontā – līdz piedāvājumu iesniegšanas brīdim jāiemaksā Daugavpils valstspilsētas pašvaldības bankas norēķinu kontā: Valsts kase, n/k LV15TREL9802003052000, kods TRELLV22, kā maksājuma mērķi norādot “Piedāvājuma nodrošinājums atklātā konkursā ar identifikācijas Nr.DVP 2026/71” (piedāvājumam pievienojams iemaksu apliecinošs dokuments).
14.5. Piedāvājuma nodrošinājums ir spēkā īsākajā no šādiem termiņiem:
14.5.1. nolikumā noteiktajā piedāvājuma nodrošinājuma spēkā esības termiņā;

14.5.2. attiecībā uz pretendentu, kuram piešķirtas iepirkuma līguma slēgšanas tiesības – līdz dienai, kad izraudzītais pretendents iesniedz līguma saistību izpildes nodrošinājumu;
14.5.3. līdz iepirkuma līguma noslēgšanai.
14.6. Banka vai apdrošināšanas sabiedrība izmaksā pasūtītājam vai pasūtītājs ietur pretendenta iemaksāto piedāvājuma nodrošinājuma summu, ja:
14.6.1. pretendents atsauc savu piedāvājumu, kamēr ir spēkā piedāvājuma nodrošinājums;

14.6.2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis līgumslēdzējpusei iepirkuma dokumentos un iepirkuma līgumā paredzēto saistību izpildes nodrošinājumu;

14.6.3. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.

14.7. Pretendenta iemaksātā piedāvājuma nodrošinājuma summa tiek atmaksāta 30 (trīsdesmit) dienu laikā no nolikumā minētā spēkā esības termiņā izbeigšanas dienas.

14.8. Piedāvājums, kam nebūs piedāvājuma nodrošinājuma vai tiks iesniegts nolikuma prasībām neatbilstošs piedāvājuma nodrošinājums, tiks noraidīts.

Ja piedāvājuma nodrošinājumu iesniedz piegādātāju apvienība vai personālsabiedrība, piedāvājuma nodrošinājumam jābūt izdotam uz visu piegādātāju apvienības vai personālsabiedrības dalībnieku vārdiem vai vismaz uz viena piegādātāju apvienības vai personālsabiedrības dalībnieka vārda un tam jāattiecas uz konkrēto atklāto konkursu un jāatbilst tā nosacījumiem.
15. Prasības priekšapmaksas nodrošinājumam:
Nav attiecināms.
16. Prasības līguma saistību izpildes nodrošinājumam:
Līguma saistību izpildes nodrošinājumam jāatbilst iepirkuma līguma nosacījumiem attiecībā uz līguma saistību izpildes nodrošinājumu (nolikuma 8.pielikums).
17. Prasības garantijas laika nodrošinājumam:
Garantijas laika nodrošinājumam jāatbilst iepirkuma līguma nosacījumiem attiecībā uz garantijas laika nodrošinājumu (nolikuma 8.pielikums).
18. Publisko iepirkumu likuma 42.panta otrajā daļā un Starptautisko un Latvijas Republikas nacionālo sankciju likuma 11.1 panta pirmajā daļā noteikto pretendentu izslēgšanas gadījumu pārbaude

18.1. Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktos noteikto pretendentu izslēgšanas gadījumu pārbaude tiks veikta attiecībā uz pretendentu, kuram būtu piešķiramas līguma slēgšanas tiesības, Publisko iepirkumu likuma 42.panta noteiktajā kārtībā. 
18.2. Publisko iepirkumu likuma 42.panta otrajā daļā noteiktie pretendentu izslēgšanas gadījumi – https://likumi.lv/ta/id/287760-publisko-iepirkumu-likums#p-655336.
18.3. Publisko iepirkumu likuma 42.panta otrajā daļā minētie izslēgšanas iemesli, saskaņā ar Publisko iepirkumu likuma pārejas noteikumu 28.punkta 2.punktu, attiecas arī uz jebkuru no šādām personām:
1.1.1. uz personālsabiedrības biedru, ja pretendents ir personālsabiedrība;
1.1.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
1.1.3. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro.
18.4. Ja nepieciešams, iepirkuma komisija uzticamības nodrošināšanai iesniegto pierādījumu vērtēšanu veic saskaņā ar Publisko iepirkumu likuma 43.pantu un pārejas noteikumu 28.punktu.
18.5. Publisko iepirkumu likuma 43.pantā noteiktā kārtība – https://likumi.lv/ta/id/287760-publisko-iepirkumu-likums#p-610221. 

18.6. Starptautisko un Latvijas Republikas nacionālo sankciju likuma 11.1 panta pirmajā daļā noteikto pretendentu izslēgšanas gadījumu pārbaude un Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā noteikto gadījumu pārbaude tiks veikta attiecībā uz pretendentu, kuram būtu piešķiramas līguma slēgšanas tiesības.

18.7. Starptautisko un Latvijas Republikas nacionālo sankciju likuma 11.1 panta pirmajā daļā noteiktā kārtība – https://likumi.lv/doc.php?id=280278.
19. Publisko iepirkumu likuma 42.panta otrās daļas 8., 9.punktos noteikto pretendentu izslēgšanas gadījumu pārbaude:
Nav attiecināms.
20. Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām:
	Nr.p.k.
	Kvalifikācijas prasība
	Iesniedzamā informācija

	Attiecībā uz pretendentiem

	20.1.
	Pretendents iepazinās ar atklāta konkursa dokumentāciju, apzinās savas spējas, apliecina savu dalību atklāta konkursā un gatavību noslēgt iepirkuma līgumu.
	Pretenentam jāiesniedz pieteikums dalībai atklāta konkursā saskaņā ar nolikuma 2.pielikumu.

	20.2.
	Pretendents ir reģistrēts atbilstoši reģistrācijas vai pastāvīgās dzīvesvietas valsts spēkā esošo  normatīvo aktu prasībām. 
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	Latvijas Republikā reģistrēta vai pastāvīgi dzīvojoša komersanta (šī punkta izpratnē pretendents, personālsabiedrības biedrs, piegādātāju apvienības dalībnieks, apakšuzņēmējs) reģistrācijas faktu Latvijas Republikas Uzņēmumu reģistrā vai Latvijas Republikas Valsts ieņēmumu dienestā iepirkuma komisija pārbaudīs Latvijas Republikas Uzņēmumu reģistra tīmekļvietnē www.ur.gov.lv vai Latvijas Republikas Valsts ieņēmumu dienesta tīmekļvietnē www.vid.gov.lv.

Latvijā Republikā reģistrēta vai pastāvīgi dzīvojoša komersanta paraksttiesīgas personas pārstāvības tiesības iepirkuma komisija pārbaudīs Latvijas Republikas Uzņēmumu reģistra tīmekļvietnē   www.ur.gov.lv.

Ārvalstī reģistrētam vai pastāvīgi dzīvojošam komersantam jāiesniedz: 

· kompetentas ārvalsts institūcijas izsniegts dokuments vai ārvalsts publiski pieejama reģistra tīmekļvietne, kurā norādītā informācija apliecina, ka komersants ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām;

· kompetentas ārvalsts institūcijas izsniegts dokuments vai ārvalsts publiski pieejama reģistra tīmekļvietne, kurā norādīta aktuālā  informācija par komersanta amatpersonām (piemēram, valdes locekļi, padomes locekļi,  paraksttiesīgās personas, prokūristi un/vai patiesie labuma guvēji);
· komersanta apliecinājums, ka kompetentas attiecīgās valsts institūcijas izsniegtā dokumentā vai ārvalsts publiski pieejamā reģistrā ietvertā informācija par komersanta amatpersonām joprojām ir aktuāla.

	20.3.
	Pretendents ir reģistrēts būvniecības jomā atbilstoši reģistrācijas vai pastāvīgās dzīvesvietas valsts spēkā esošo normatīvo aktu prasībām.

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus), kas veiks būvdarbus vai sniegs pakalpojumus, kuru veikšanai nepieciešama reģistrācija būvniecības jomā.
	Latvijā Republikā reģistrēta vai pastāvīgi dzīvojoša komersanta (šī punkta izpratnē pretendents, personālsabiedrības biedrs, piegādātāju apvienības dalībnieks, apakšuzņēmējs)  reģistrācijas faktu Latvijas Republikas Būvkomersantu reģistrā iepirkuma komisija pārbaudīs būvniecības informācijas sistēmas tīmekļvietnē www.bis.gov.lv. 

Ārvalstī reģistrētam vai pastāvīgi dzīvojošam komersantam jāiesniedz: 

· kompetentas attiecīgās valsts institūcijas izsniegts dokuments, kas apliecina, ka komersants ir reģistrēts būvniecības jomā atbilstoši reģistrācijas vai pastāvīgās dzīvesvietas valsts normatīvo aktu prasībām, ja tāda reģistrācija ārvalstī ir paredzēta;

· pretendenta apliecinājums, ka pēc pasūtītāja aicinājuma spēkā esošajos normatīvajos aktos noteiktajā kārtībā un termiņā reģistrēsies Latvijas Republikas Būvkomersantu reģistrā.

	20.4.
	Pretendents iepriekšējos piecos gados (2021., 2022., 2023., 2024., 2025.gadā un 2026.gada periodā līdz piedāvājuma iesniegšanas brīdim) bija izpildījis vienu vai vairākus līgumus ar sekojošiem nosacījumiem:
20.4.1. objekts – tilts, ceļa pārvads, estakāde, viadukts u.tml.;
20.4.2. vismaz 1 (viena) līguma ietvaros tika veikti objekta  pārbūves, atjaunošanas vai jaunbūves (izbūves) darbi;

20.4.3. līgumi uz piedāvājuma iesniegšanas dienu ir izpildīti.
	Pretenentam jāiesniedz: 

· pretendenta kvalifikācijas apraksts saskaņā ar nolikuma 3.pielikumu;

· par katru līgumu atsauksme vai cits līdzvērtīgs pretendenta pieredzi apliecinošs dokuments.

	20.5.
	Pretendentam jānodrošina, ka līguma izpildē tiek iesaistīts sekojošs personāls: 

20.5.1. atbildīgais būvdarbu vadītājs, kurš ir tiesīgs veikt tiltu būvdarbu vadīšanu;
20.5.2. būvdarbu daļas vadītājs, kurš ir tiesīgs veikt ceļu būvdarbu vadīšanu.
	Pretendentam jāiesniedz:

· pretendenta kvalifikācijas apraksts saskaņā ar nolikuma 3.pielikumu;

· katra speciālista kvalifikācijas  apraksts saskaņā ar nolikuma 4.pielikumu.
Latvijas Republikā reģistrēta būvspeciālista būvprakses sertifikāta reģistrācijas faktu Latvijas Republikas Būvspeciālistu reģistrā iepirkuma komisija pārbaudīs būvniecības informācijas sistēmas tīmekļvietnē www.bis.gov.lv.
Ārvalstī reģistrēta būvspeciālista – būvdarbu vadītāja –  profesionālajai kvalifikācijai jāatbilst būvspeciālista reģistrācijas valsts prasībām profesionālo pakalpojumu sniegšanā un pretendentam jāiesniedz:

· dokuments, kas apliecina būvdarbu vadītāja profesionālo kvalifikāciju mītnes valstī un tiesības sniegt konkrētos pakalpojumus, kā arī dokumenta tulkojums latviešu valodā;

· pretendenta apliecinājums par to, ka gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.

	20.6.
	Pretendentam jānodrošina, ka līguma izpildē tiks ievērotas līguma, līguma pielikumu un  spēkā esošo normatīvo aktu prasības.
	Pretendentam jāiesniedz pretendenta kvalifikācijas apraksts saskaņā ar nolikuma 3.pielikumu.

	20.7.
	Pretendentam jānodrošina, ka līguma izpildē tas iesniegs iepirkuma līguma saistību izpildes nodrošinājumu 10 % (desmit procentu) apmērā no līguma cenas.
	Pretendentam jāiesniedz pretendenta kvalifikācijas apraksts saskaņā ar nolikuma 3.pielikumu.

	20.8.
	Pretendentam jānodrošina, ka līguma izpildē tas iesniegs iepirkuma līguma garantijas laika nodrošinājumu 5 % (piecu procentu) apmērā no līguma ietvaros izpildīto būvdarbu kopsummas.
	Pretendentam jāiesniedz pretendenta kvalifikācijas apraksts saskaņā ar nolikuma 3.pielikumu.

	Attiecībā uz pretendenta personām, uz kuru iespējām tas balstās

	20.9.
	Pretendents var balstīties uz trešo personu iespējām, lai apliecinātu, ka tā kvalifikācija atbilst nolikumā noteiktajām kvalifikācijas  prasībām. Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. Pretendents var balstīties uz citu personu iespējām tikai tad, ja minētās personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	Pretendentam jāiesniedz:

· pretendenta kvalifikācijas apraksts saskaņā ar nolikuma 3.pielikumu;

· personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, vai par sadarbību konkrētā līguma izpildē. 

	Attiecībā uz pretendenta apakšuzņēmējiem

	20.10.
	Pretendents savā piedāvājumā norāda visus tos apakšuzņēmējus (arī apakšuzņēmēju apakšuzņēmējus), kuru veicamo būvdarbu vai sniedzamo pakalpojumu vērtība ir 10000,00 euro no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. 

Publisko iepirkumu likuma 1.panta 1.punkta izpratnē apakšuzņēmējs ir pretendenta nolīgta persona vai savukārt tās (apakšuzņēmēja) nolīgta persona, kura veic būvdarbus vai sniedz pakalpojumus iepirkuma līguma izpildei.
Publisko iepirkuma likuma 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem  apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.
	Pretendentam jāiesniedz: 

· pretendenta kvalifikācijas apraksts saskaņā ar nolikuma 3.pielikumu;
· apakšuzņēmēja apliecinājums par tā gatavību veikt tam izpildei nododamo līguma daļu. Apakšuzņēmēja veicamo būvdarbu vai sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību.


21. Prasības attiecībā uz pretendenta iesniedzamo tehnisko piedāvājumu:
	Nr.p.k.
	Tehniskā piedāvājuma prasība
	Iesniedzamā informācija

	-
	Pretendents savā piedāvājumā norāda tehniskajā specifikācijā minēto nosacījumu izpildes tehnisko aprakstu.
	Pretendentam jāiesniedz: 

· tehniskais piedāvājums saskaņā ar nolikuma 5.pielikumu;
· par katru galveno būvizstrādājumu tā kvalitāti apliecinošs dokuments;

· līgums vai apliecinājums, ja jānomā vai jāpērk transports, iekārta vai rīks.
Ja tehniskais aprīkojums tiek iznomāts vai tiek plānots to iznomāt, vai iegādāties, tad jāpievieno nomas līgums vai iznomātāja apliecinājums par iespēju iznomāt tehnisko aprīkojumu uz līguma izpildes laiku, vai tirgotāja apliecinājums par iespēju iegādāties tehnisko aprīkojumu.


22. Prasības attiecībā uz pretendenta iesniedzamo finanšu piedāvājumu:
	Nr.p.k.
	Finanšu piedāvājuma prasība
	Iesniedzamā informācija

	22.1.
	Pretendents savā piedāvājumā norāda kopējo izmaksu summu, kuru norāda euro (EUR) bez pievienotās vērtības nodokļa. Summu norāda ar precizitāti divi cipari aiz komata. Kopējo izmaksu summā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu tehniskajā dokumentācijā minētos darbus.
	Pretendentam jāiesniedz finanšu piedāvājums saskaņā ar nolikuma 6.pielikumu.

	22.2.
	Pretendents savā piedāvājumā norāda atsevišķo izmaksu summas euro (EUR), ņemot vērā darbu apjomos norādītos darbu veidus un apjomus. Summas norāda ar precizitāti divi cipari aiz komata.
	Pretendentam jāiesniedz darbu apjomu saraksts, kas sagatavots saskaņā ar nolikuma 7.pielikumu (7.pielikuma veidne ir pasūtītāja sagatavota par pamatu ņemot vērā Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” nosacījumus) un, ņemot vērā no 2019.gada 3.novembra spēkā esošas būvniecības nozares ģenerālvienošanās
 nosacījumus.


23. Noteikumi, kā piegādātāju apvienībām ir jāizpilda prasības attiecībā uz saimniecisko un finansiālo stāvokli vai tehniskajām un profesionālajām spējām:
23.1. Gadījumā, ja piegādātāju apvienībai piesķirtas līguma slēgšanas tiesības, pasūtītājs var prasīt, lai tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par piegādātāju apvienības dalībnieku atbildības sadalījumu, ja tas nepieciešams līguma noteikumu sekmīgai izpildei. Ja piedāvājumu iesniedz piegādātāju apvienība, kura paredzējusi būt galvenais būvdarbu veicējs (ģenerāluzņēmējs), tad piegādātāju apvienība nevar izvēlēties iespēju slēgt sabiedrības līgumu (ņemot vērā, ka Latvijas Republikas Būvkomersantu reģistrā ir iespējams reģistrēt tikai attiecīgi reģistrētu pilnsabiedrību vai komandītsabiedrību (nevis personu apvienību, kas noslēgusi sabiedrības līgumu). Savukārt gadījumā, ja tikai kāds no piegādātāju apvienības biedriem ir ģenerāluzņēmējs (kas attiecīgi tiks reģistrēts Latvijas Republikas Būvkomersantu reģistrā), tad ir pieļaujams, ka piegādātāju apvienības biedru starpā tiek slēgts sabiedrības līgums.  
23.2. Gadījumā, ja piedāvājumu iesniedz piegādātāju apvienība, prasības attiecībā uz tehniskajām un profesionālajām spējām var apliecināt viens, vairāki vai visi piegādātāju apvienības dalībnieki kopā. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt fiksētam, kādas juridiskās un/vai fiziskās  personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.

24. Prasība pretendentam iesniegt būvdarbos vai pakalpojumu sniegšanā iesaistīto apakšuzņēmēju sarakstu atbilstoši Publisko iepirkumu likuma 63.panta ceturtajai daļai:
24.1. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. 

24.2. Iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
25. Eiropas vienotā iepirkuma procedūras dokumenta veidlapa, prasības tās aizpildīšanai un iesniegšanai:
25.1. Pretendents ir tiesīgs iesniegt un Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10000,00 EUR. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, kas aizpildāms elektroniski EIS tīmekļvietnē http://espd.eis.gov.lv/. 

25.2. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
25.3. Pretendentam, iesniedzot Eiropas vienotā iepirkuma procedūras dokumentu, vismaz  jāaizpilda II daļas “Informācija par ekonomikas dalībnieku” A, B, C, D iedaļas, III daļas “Izslēgšanas iemesli” A, B, C, D iedaļas.
25.4. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskos reģistros.
26. Aprites cikla izmaksu aprēķina metodika un aprēķina veikšanai nepieciešamie un iesniedzamie dati:
Nav attiecināms.

27. Piedāvājumu izvērtēšanas kritēriji:
Iepirkuma komisija izvēlēsies vienu normatīvo aktu un šī Nolikuma prasībām atbilstošu saimnieciski visizdevīgāko piedāvājumu, kuru noteiks ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar viszemāko cenu.

28. Piedāvājumu vērtēšana un lēmuma pieņemšana par līguma slēgšanas tiesību piešķiršanu:
28.1. Iepirkuma komisija pretendentu iesniegto piedāvājumu vērtēšanu veic slēgtās sēdēs saskaņā ar nolikuma prasībām sekojošos vērtēšanas posmos: piedāvājumu noformējuma un piedāvājumu nodrošinājuma pārbaude, kvalifikācijas dokumentu pārbaude, tehnisko piedāvājumu pārbaude, finanšu piedāvājumu pārbaude un piedāvājuma izvēle. Kvalifikācijas dokumentu pārbaudi var veikt tikai tam pretendentam, kuram būtu piešķiramas iepirkuma līguma slēgšanas tiesības.
28.2. Katrā vērtēšanas posmā vērtē tikai tos piedāvājumus, kuri nav noraidīti iepriekšējā vērtēšanas posmā.
28.3. Ja piedāvājums neatbilst kādai nolikuma prasībai, tad iepirkuma komisija ir tiesīga to tālāk neizskatīt un noraidīt.

28.4. Piedāvājumu vērtēšanas laikā pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

28.5. Piedāvājumu vērtēšanas gaitā pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.

28.6. Pasūtītājs līguma slēgšanas tiesības piešķirs tam pretendentam, kurš atbilst visām nolikuma prasībām, iesniedzis nolikuma prasībām atbilstošu saimnieciski visizdevīgāko piedāvājumu, kuru nosaka, ņemot vērā viszemāko piedāvāto cenu, un uz kuru neattiecas Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktos, Starptautisko un Latvijas Republikas nacionālo sankciju likuma 11.1 panta pirmajā daļā un   Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā noteiktie izslēgšanas gadījumi.
28.7. Ja vismaz divu piedāvājumu novērtējums (piedāvātā līgumcena) ir vienāds, tad no tiem iepirkuma komisija izvēlas piedāvājumu, ko iesniedzis pretendents, kuram piedāvātais  vienības izcenojums darbu apjomu saraksta 4.pozīcijā “Caurtekas pārbūve paredzot d1000 cauruli (caurules aploces stingums min. SN8)” ir viszemākais. Ja vairāku pretendentu piedāvājumu novērtējums ir vienāds un piedāvātais vienības izcenojums arī ir vienāds, tad iepirkuma komisija veic izlozi starp šiem pretendentiem, uzaicinot tos piedalīties klātienē vai tiešsaistē. Ja uzaicinātie pretendenti neierodas klātienē norādītajā izlozes vietā vai nereģistrējas tiešsaistes adresē un laikā, iepirkuma komisija izlozi veic bez pretendentu klātbūtnes.
28.8. Pasūtītājs 3 (triju) darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu.

29. Iepirkuma līgums:
29.1. Pasūtītājs slēgs iepirkuma līgumu saskaņā ar nolikuma 8.pielikumu, pamatojoties uz izraudzītā pretendenta piedāvājumu. Iepirkuma līguma pamatnosacījumi netiks mainīti.
29.2. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem.
29.3. Ja iepirkuma līguma slēgšanas tiesības ir piešķirtas pretendentam, kurš ir ārvalstī reģistrēts komersants un kurš nav reģistrēts Latvijas Republikas Būvkomersantu reģistrā, tad pēc pasūtītāja aicinājuma normatīvajos aktos noteiktajā kārtībā un termiņā tam jāreģistrējas Latvijas Republikas Būvkomersantu reģistrā.
29.4. Ja iepirkuma līguma slēgšanas tiesības ir piešķirtas pretendentam, kurš ir piesaistījis būvspeciālistu, kurš profesionālo kvalifikāciju ir ieguvuši ārvalstīs un nav reģistrēts Latvijas Republikas Būvspeciālistu reģistrā, tad pretendents ne vēlāk kā 5 (piecu) darba dienu laikā no dienas, kad paziņojums par rezultātiem ir saņemts, iepirkuma komisijai iesniedz dokumentu, kas pierāda, ka tas par piedāvāto būvspeciālistu atzīšanas institūcijai ir iesniedzis deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijāun, ja nepieciešams, iesniegs atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz būvspeciālists to saņem.

29.5. Pretendentam, kuram ir piešķirtas līguma slēgšanas tiesības, ir pienākums iepirkuma līguma izpildē piesaistīt tikai tā nodarbināto atbildīgo būvdarbu vadītāju.
29.6. Apakšuzņēmējus, uz kuru iespējām pretendents balstījies, lai apliecinātu savas kvalifikācijas atbilstību nolikumā noteiktajām prasībām un personālu, kuru tas iesaistījis līguma izpildē, par kuru sniedzis informāciju pasūtītājam un kura kvalifikācijas atbilstību izvirzītajām prasībām pasūtītājs ir vērtējis, pretendents pēc iepirkuma līguma noslēgšanas drīkstēs nomainīt, ievērojot Publisko iepirkumu likuma 62.pantā paredzētos nosacījumus. 
29.7. Ja atklāta konkursa uzvarētājs bez attaisnojoša iemesla pasūtītāja noteiktajā termiņā neparaksta iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu. 
30. Iepirkuma komisijas tiesības un pienākumi

30.1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti iepirkuma komisijai, un, ja nepieciešams, uzrāda to oriģinālus.
30.2. Eiropas vienotā iepirkuma procedūras dokumenta iesniegšanas gadījumā jebkurā atklāta konkursa stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību nolikuma prasībām.

30.3. Labot aritmētiskās kļūdas pretendenta finanšu piedāvājumā.
30.4. Pieaicināt atzinumu sniegšanai neatkarīgus ekspertus ar padomdevēja tiesībām.
30.5. Jebkurā brīdī pārtraukt atklātu konkursu, ja tam ir objektīvs pamatojums vai iestājušies Publisko iepirkumu likumā noteiktie pārtraukšanas nosacījumi.
30.6. Izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
30.7. Pieprasīt skaidrojumu par piedāvāto cenu vai izmaksām, ja piedāvājums šķiet nepamatoti lēts. 
30.8. Noraidīt nepamatoti lētu piedāvājumu.
30.9. Nodrošināt atklāta konkursa norisi un dokumentēšanu.
30.10. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
30.11. Rīkot ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.
30.12. Citas iepirkuma komisijas tiesības un pienākumi saskaņā ar nolikumu, Publisko iepirkumu likumu, publisko iepirkumu regulējošajiem Ministru kabineta noteikumiem un citiem normatīvajiem aktiem.
31. Pretendenta tiesības un pienākumi

31.1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
31.2. Ierosināt, lai tiek rīkota ieinteresēto piegādātāju sanāksme. 
31.3. Piedalīties piedāvājumu atvēršanas sanāksmē.
31.4. Iesniegt iesniegumu par iepirkuma procedūras pārkāpumiem Publisko iepirkumu likuma 68.pantā noteiktajā kārtībā.
31.5. Sniegt patiesu informāciju.
31.6. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
31.7. Noteiktā termiņā sniegt atbildes uz iepirkuma komisijas pieprasījumiem par papildus informāciju, kas nepieciešama pretendentu izvērtēšanai un izvēlei.
31.8. No saviem līdzekļiem segt visas izmaksas, kas saistītas ar piedāvājumu sagatavošanu un iesniegšanu neatkarīgi no atklāta konkursa rezultāta.
31.9. Citas pretendenta tiesības un pienākumi saskaņā ar nolikumu, Publisko iepirkumu likumu, publisko iepirkumu regulējošiem Ministru kabineta noteikumiem un citiem normatīviem aktiem.
32. Cita informācija

32.1. Pretendenta iesniegtais piedāvājums nozīmē pilnīgu šī atklāta konkursa nolikuma noteikumu pieņemšanu un atbildību par to izpildi.
32.2. Pēc piedāvājumu iesniegšanas termiņa beigām pretendents nevar grozīt savu piedāvājumu.
32.3. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no atklāta konkursa rezultāta.
32.4. Iesniegtie piedāvājumi ir pasūtītāja īpašums. 
32.5. Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
32.6. Iepirkuma dokumentos, kur ir atsauce uz konkrētiem standartiem, zīmoliem vai konkrētu  ražotāju būvizstrādājumiem, pretendents var piemērot ekvivalentus standartus, zīmolus, ražotāju būvizstrādājumus, ja tas ir pieļaujams.

32.7. Atklāta konkursa, līguma izpildes, informācijas apmaiņas darba valoda ir latviešu valoda.
32.8. Visi nolikuma pielikumi ir tā neatņemamas sastāvdaļas.
33. Nolikuma pielikumi

33.1. 1.pielikums – Tehniskā specifikācija ar pielikumiem, 
33.2. 2.pielikums – Pieteikums dalībai atklātā konkursā (veidne), 
33.3. 3.pielikums – Pretendenta kvalifikācijas apraksts (veidne),
33.4. 4.pielikums – Speciālista apliecinājums (veidne),
33.5. 5.pielikums – Tehniskais piedāvājums (veidne),
33.6. 6.pielikums – Finanšu piedāvājums (veidne),
33.7. 7.pielikums – Darbu apjomu saraksts (veidne),
33.8. 8.pielikums – Līgums (projekts).
1.pielikums
Atklāta konkursa Nolikumam
id.Nr. DVP 2026/71
TEHNISKĀ SPECIFIKĀCIJA AR PIELIKUMIEM
“Tiltu un satiksmes pārvadu remonta darbi 
Daugavpils valstspilsētas pašvaldības administratīvajā teritorijā”

identifikācijas Nr.DVP 2026/71
1.  Uzdevums:

1.1. Pamatojoties uz tiltu/satiksmes pārvadu inspekcijām, kā arī pašvaldības speciālistu apsekošanas rezultātiem, veikt tiltu un satiksmes pārvadu remonta/atjaunošanas darbus Daugavpils valstspilsētas administratīvajā teritorijā
2.  Darbu izpildes vieta un veids:
2.1. Darbu izpildes vieta – Daugavpils valstspilsētas administratīvajā teritorijā.
2.2. Darbu veids – atjaunošana/remonta darbi.
3. Darbu pasūtītājs un Darbu izpildītājs

3.1. Darbu pasūtītāja nosaukums un reģistrācijas Nr. – Daugavpils valstspilsētas pašvaldības iestāde “Komunālās saimniecības pārvalde”, reģistrācijas Nr.90009547852 (turpmāk – Pasūtītājs).

3.2. Pasūtītāja juridiskā adrese – Saules iela 5A, Daugavpils, LV-5401, Latvija.

3.3. Pasūtītāja kontaktpersona un tās kontaktinformācija – Daugavpils valstspilsētas pašvaldības iestādes “Komunālās saimniecības pārvalde” komunālinženieris Oļegs Krukovskis, tālrunis 654 76482, e-pasta adrese olegs.krukovskis@dugavpils.lv.
3.4. Darbu izpildītājs (turpmāk – Būvkomersants) – komersants, kurš ir tiesīgs veikt Darbus un ar kuru ir noslēgts iepirkuma līguma par Darbu veikšanu.
4. Darbu izpildes normatīvais regulējums

4.1. Darbu izpildē jāievēro spēkā esošais un attiecināmais normatīvais regulējums: 

4.2. likumi – Būvniecības likums, Darba aizsardzības likums un citi spēkā esošie un attiecināmi likumi;

4.3. Ministru kabineta (turpmāk - MK) 2021.gada 7.janvāra noteikumi Nr.26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli”, MK 2003.gada 25.februāra noteikumi Nr.92 “Darba aizsardzības prasības, veicot būvdarbus”, MK 2001.gada 02.oktobra noteikumi Nr.421 „Noteikumi par darba vietu aprīkošanu uz ceļiem”, MK 2021.gada 18.februāra noteikumi Nr.113 “Atkritumu un to pārvadājumu uzskaites kārtība” un citi spēkā esoši un attiecināmi Ministru kabineta noteikumi;

4.4. citi normatīvie akti – spēkā esošās un aktuālās tiltu un autoceļu specifikācijas 

5. Darbu apjomi:
5.1. Darba apjomus skatīt pielikumos pie tehniskās specifikācijās
6. Darbu izmaksas

6.1. Darbu izmaksas (līguma ietvaros – līguma cena) sevī ietver Darbu procesā (t.sk. arī sagatavošanas, mobilizācijas un demobilizācijas pasākumi) izmantojamo būvizstrādājumu, cilvēkresursu, transporta, tehnikas, iekārtu, instrumentu, apdrošināšanas, elektroenerģijas, degvielas, būvgružu aizvākšanas, atkritumu utilizācijas, būvlaukuma uzturēšanas, ar būvdarbu organizēšanu, pabeigšanu saistītos izdevumus, iespējamo nodokļu, izņemot PVN, un nodevu maksājumus valsts un pašvaldības budžetos, un citas tiešās un netiešās izmaksas, kas būs jāveic būvkomersantam, lai pienācīgi un pilnībā izpildītu Darbus.

6.2. Darbu izmaksas jāatspoguļo Darbu apjomu sarakstā, ko pretendents sagatavo saskaņā ar nolikuma prasībām.

6.3. Aprēķinot Darbu izmaksas, jāņem vērā Darbu apjomi.

6.4. Samaksa tiek veikta par iepriekšējā mēnesī faktiski veiktajiem Darbiem.
6.5. Piedāvājumam jāatbilst LBN 501-17 “Būvizmaksu noteikšanas kārtība”
7. Izmantojamie būvizstrādājumi

7.1. Būvkomersants Darbu izpildē jāizmanto tie būvizstrādājumi, kurus tas ir norādījis savā piedāvājumā iepirkuma ietvaros.
7.2. Pirms jeb kuras būvdarbu uzsākšanas, Būvkomersantam jāsaskaņo pielietojamas tehnoloģijas un materiālus ar Pasūtītāju (t.sk. arī krāsas tonis). Krāsojuma sistēmai jāatbilst minimāli C4 vai C4 vides klasei, saskaņā ar LVS EN ISO 12944 (vai ekvivalents) un ISO 9223 prasībām.
7.3. Visām būvizstrādājumiem/materiāliem, kas tiks pielietoti darba izpildē, jābūt jauniem un nelietotiem, kā arī tiem jāatbilst normatīvajos aktos noteiktajām prasībām.
8. Īpašie noteikumi:

8.1. Lai apzinātos darbu apjomu un to specifiku Pretendents ir aicināts iepirkuma laikā ar Pasūtītāju saskaņotā laikā veikt objektu apskati. 
8.2. Visas atsauces uz materiālu un būvizstrādājumu (turpmāk – materiāli) izgatavotāju firmām, kuras iespējams tika norādītas tehniskajā specifikācijā, liecina tikai par šo izstrādājumu tehnisko, estētisko kvalitāti, ekspluatācijas īpašībām un apkalpošanas līmeni. Norādīto materiālu nomaiņa ir iespējama ar citiem materiāliem un izstrādājumiem, kuru kvalitātes rādītāji ir līdzvērtīgi vai labākie par minētiem, kā arī atbilst tehniskajai specifikācijai, ja netiek pazemināta tehniskajā specifikācijā paredzētā tehnisko un estētisko risinājumu kvalitāte, netiek sadārdzināts būvniecības (remonta/atjaunošanas) process, būves un inženiertehniskā aprīkojuma ekspluatācijas izdevumi;
8.3. Demontāžas, kā arī citu būvdarbu rezultātā atgūtais materiāls, kā arī atkritumi, proti, kokmateriāli (t.sk. arī zari, celmi), aku vāki un lietus gūlijas (režģis), inženiertīklu caurules, dzelzsbetona izstrādājumi, grunts, grants, šķembas, safrēzētais asfalts, esošā apgaismojuma instalācija u.c. būvuzņēmējam/izpildītājam utilizē normatīvo aktu noteiktajā kārtībā. Nepieciešamības gadījumā pēc DVPI “KSP” pieprasījuma nodot pašvaldībai demontēto pašvaldības īpašumu.

8.4. Pēc būvdarbu (remonta/atjaunošanas) pabeigšanas, gadījumā ja tika bojāti esošie segumi un/vai citi ielu konstruktīvie elementi) nodrošināt esošo segumu (t.sk. arī ceļa/ietves apmaļu)  atjaunošanu atbilstoši Autoceļu būvdarbu specifikācijas ABS 2023 vai Autoceļu ikdienas uzturēšanas darbu specifikācijas prasībām. Asfalta atjaunošanu veikt perpendikulāri un/vai paralēli ceļa asij. Asfalta seguma atjaunošanā divos un vairāk slāņos paredzēt ar slēdzi (kārts nākamais asfalta atjaunošanas slānis minimāli ar 10cm “pārkari” . Gadījumā, ja ielai ir tikai 1 esošā asfalta kārta, tad atjaunošanai paredzēt minimāli AC11 surf - 6cm kārtu, tranzīta ielām paredzēt AC11 surf dilumkārtu. 

8.5. Būvdarbu izpildei nodrošināt būvspeciālistu tiltu un ceļu būvdarbu vadīšanas sfērā.

9. Darbu izpildes termiņš: 6 mēneši no līguma parakstīšanas dienas 
10. Garantijas laiks: 3 (trīs) gadi no nodošanas – pieņemšanas akta abpusējas parakstīšanas dienas.
Sagatavoja: 

Daugavpils valstspilsētas pašvaldības iestādes 

“Komunālās saimniecības pārvalde” 

komunālinženieris






O.Krukovskis                           

         

                                          

Tehniskās specifikācijas sagatavošanas datums – 24.03.2026.

Tehniskās specifikācijas pēdējās aktualizācijas datums – 15.07.2026.
Pielikumā: Darbu apjomi un fotofiksācija_2026-71.

Pielikumu skatīt EIS atklāta konkursa profilā dokumentus mapē ar nosaukumu “Darbu apjomi un fotofiksacija_2026-71.zip”.
2.pielikums
Atklāta konkursa Nolikumam
id.Nr. DVP 2026/71
PIETEIKUMS DALĪBAI ATKLĀTĀ KONKURSĀ
(veidne)

	Pretendents
	

	nosaukums:
	_____________________________________

	reģistrācijas Nr.
	_____________________________________

	būvkomersanta reģistrācijas Nr.
	_____________________________________

	juridiskā adrese:
	_____________________________________

	pretendenta statuss
:
	_____________________________________

	telefona numurs:

e-pasta adrese:
	_____________________________________
_____________________________________

	Kontaktpersonas

piedāvājuma vērtēšanas procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	_____________________________________

	līguma izpildes procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	_____________________________________

	līguma parakstīšanas procesā – pretendenta paraksttiesīgas vai pilnvarotas personas amats, vārds, uzvārds, tālruņa numurs, e-pasta adrese, e-paraksta esamība:
	_____________________________________


Ar šī pieteikuma iesniegšanu atklātā konkursā “Tiltu un satiksmes pārvadu remonta darbi Daugavpils valstspilsētas pašvaldības administratīvajā teritorijā”, iepirkuma identifikācijas Nr. DVP 2026/71, pretendents: 

1. apliecina, ka:
· iepazinās ar atklāta konkursa dokumentāciju, izprot tās nosacījumus, prasības un piekrīt tiem;

· apzinās savas spējas un piedalīsies atklātā konkursā;
· līguma slēgšanas tiesību piešķiršanas gadījumā parakstīs iepirkuma līgumu saskaņā ar pievienoto līguma projekta tekstu un tam būs atbilstošs finanšu līdzekļu apjoms;
· būvdarbus veiks un pakalpojumus sniegs atbilstoši līgumam, tehniskajām specifikācijām un spēkā esošajiem normatīvajiem aktiem;
2. sniedz informāciju vai uz pretendentu un tā piedāvājumā norādītām personām ir attiecināmi Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošie nosacījumi: _____________.
2026.gada ___._____________

___________________________________________________________________________

(komersanta paraksttiesīgas personas vai tā pilnvarotas personas (pievienot pilnvaras oriģinālu vai apliecinātu kopiju) paraksts, tā atšifrējums vai elektroniskais paraksts)
3.pielikums
Atklāta konkursa Nolikumam
id.Nr. DVP 2026/71
PRETENDENTA KVALIFIKĀCIJAS APRAKSTS

(veidne)
Pretendents _____________ (pretendenta nosaukums), reģistrācijas Nr._____________ (pretendenta reģistrācijas Nr.), lai apliecinātu savu atbilstību atklāta konkursa “Tiltu un satiksmes pārvadu remonta darbi Daugavpils valstspilsētas pašvaldības administratīvajā teritorijā”, identifikācijas Nr. DVP 2026/71, nolikumā noteiktajām kvalifikācijas prasībām, iesniedz sekojošu savas kvalifikācijas aprakstu.
1. Pretendenta pieredzes saraksts

Pretendents norāda informāciju par savu pieredzi apliecinošiem līgumiem, lai apliecinātu savu atbilstību atklāta konkursa nolikuma 20.4.punkta kvalifikācijas prasībai:

	Nr. p.k.
	Pasūtītājs
	Izpildītājs
	Līguma nosaukums (ja līgums parakstīts iepirkuma ietvaros, tad arī iepirkuma nosaukums un identifikācijas Nr.)
	Pasūtītāja nosaukums, juridiskā adrese, kontaktpersonas amats, vārds, uzvārds, tālruņa Nr., e-pasta adrese
	Līguma ietvaros izpildīto darbu detalizēts apraksts
	Darbu izpildes laiks (uzsākšanas, pabeigšanas gads, mēnesis, datums)

	1.
	
	
	
	
	
	

	…
	
	
	
	
	
	


Pielikumā: atsauksme vai cits līdzvērtīgs pretendenta pieredzi apliecinošs dokuments par katru pieredzes aprakstā norādīto līgumu.

2. Speciālistu saraksts

Pretendents norāda līguma izpildē iesaistāmos speciālistus, lai apliecinātu savu atbilstību atklāta konkursa nolikuma 20.5.punkta kvalifikācijas prasībai:

	Nr. p.k.
	Speciālista amata nosaukums līguma izpildē
	Speciālista vārds, uzvārds, kvalifikāciju apliecinoša dokumenta Nr.
	Speciālista tālruņa numurs, elektroniskā pasta adrese
	Speciālista iesaistes tiesiskais pamats (aprakstīt)

	1.
	Atbildīgais būvdarbu vadītājs 

(tiltu būvdarbu vadīšana)
	
	
	

	2.
	Būvdarbu daļas vadītājs 

(ceļu būvdarbu vadīšana)
	
	
	

	Ja pretendents plāno līguma izpildē atbildīgo būvdarbu vadītāju iesaistīt kā apakšuzņēmēja resursu, tad pretendents sniedz skaidrojumu par to, kādā veidā tiks ievērots normatīvajā aktā noteiktais
, ka līguma izpildē atbildīgajam būvdarbu vadītājam jābūt darba tiesiskajās attiecībās ar galveno būvdarbu veicēju.  


Pielikumā: katra speciālista apliecinājums par piekrišanu piedalīties iepirkuma līguma izpildē saskāņā ar Nolikuma 4.pielikuma veidni.
3. Pretendenta līguma izpildes apliecinājums

Pretendents sniedz apliecinājumu par līguma izpildes saistībām, lai apliecinātu savu atbilstību atklāta konkursa nolikuma 20.6., 20.7., 20.8.punkta kvalifikācijas prasībai:
	Nr. p.k.
	Pretendents apliecina, ka:

	1.
	līguma izpildē tiks ievērotas līguma, līguma pielikumu un spēkā esošo normatīvo aktu prasības;

	2.
	līguma izpildē tas iesniegs iepirkuma līguma saistību izpildes nodrošinājumu 10 % (desmit procentu) apmērā no līguma cenas.

	3.
	līguma izpildē tas iesniegs iepirkuma līguma garantijas laika nodrošinājumu 5 % (piecu procentu) apmērā no līguma ietvaros izpildīto būvdarbu kopsummas.


4. Pretendenta personu, uz kuru iespējām balstās, saraksts

Pretendents norāda (ja tādas ir) personas, uz kuru iespējām tas balstās, lai apliecinātu savu atbilstību atklāta konkursa nolikuma 20.9.punkta kvalifikācijas prasībai:
	Nr. p.k.
	Persona, uz kuras iespējām balstās 
	Balstīšanās pamatojums, lai apliecinātu, ka pretendenta kvalifikācija atbilst nolikumā noteiktajām kvalifikācijas  prasībām 

(piemēram, līguma izpildē pretendents piesaistīs tā speciālistus; pretendents balstās uz tā pieredzi u.tml.)

	
	Nosaukums, reģistrācijas Nr., juridiskā adrese
	Kontaktpersonas vārds, uzvārds, tālruņa Nr., elektroniskā pasta adrese
	

	1.
	
	
	

	…
	
	
	


Pielikumā: katras personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, vai par sadarbību konkrētā līguma izpildē.
5. Pretendenta apakšuzņēmēju saraksts

Pretendents norāda (ja tādi ir) apakšuzņēmējus, lai apliecinātu savu atbilstību atklāta konkursa nolikuma 20.10.punkta kvalifikācijas prasībai:
	Nr. p.k.
	Apakšuzņēmēja 
	Veicamā darba daļa (10000,00 EUR un vairāk)


	
	Nosaukums, reģistrācijas Nr., juridiskā adrese, MVU statuss

	Kontaktpersonas vārds, uzvārds, tālruņa Nr., elektroniskā pasta adrese
	Darba veids no darbu apjoma (darba pozīcijas Nr., darba nosaukums)
	Apjoms (euro)
	% no piedāvātās līgumcenas

	1.
	
	
	
	
	

	…
	
	
	
	
	

	Kopā:
	
	


Pielikumā: katra apakšuzņēmēja apliecinājums par tā gatavību veikt tam izpildei nododamo līguma daļu.

2026.gada ___._____________

_________________________________________________________________________

(komersanta paraksttiesīgas personas vai tā pilnvarotas personas (pievienot pilnvaras oriģinālu vai apliecinātu kopiju) paraksts, tā atšifrējums vai elektroniskais paraksts)
4.pielikums
Atklāta konkursa Nolikumam
id.Nr. DVP 2026/71
SPECIĀLISTA Apliecinājums
(veidne)
Es, _____________ (speciālista vārds, uzvārds, sertifikāta numurs), ja pretendentam _____________ (pretendenta nosaukums), reģistrācijas Nr. (pretendenta reģistrācijas Nr.) tiks piešķirtas līguma slēgšanas tiesības atklātā konkursā “Tiltu un satiksmes pārvadu remonta darbi Daugavpils valstspilsētas pašvaldības administratīvajā teritorijā”, identifikācijas Nr.DVP 2026/71, un noslēgts līgums ar pretendentu, apņemos kā _____________ (atbildīgais būvdarbu vadītājs, kurš ir tiesīgs veikt tiltu būvdarbu vadīšanu; būvdarbu daļas vadītājs, kurš ir tiesīgs veikt ceļu būvdarbu vadīšanu) līguma ietvaros izpildīt šādus darbus (uzdevumus) _______________(aprakstīt kādus).

Mans iesaistes tiesiskais pamats būs _____________________ (aprakstīt uz kāda tiesiska pamata speciālists tiks iesaistīts līguma izpildē).

Es, apakšā parakstījies, apliecinu, ka iepriekš minētā informācija ir patiesa.

2026.gada ___._____________


__________________________________






(paraksts, tā atšifrējums vai elektroniskais paraksts)
5.pielikums
Atklāta konkursa Nolikumam
id.Nr. DVP 2026/71
TEHNISKAIS PIEDĀVĀJUMS

(veidne)
Pretendents _____________ (pretendenta nosaukums), reģistrācijas Nr._____________ (pretendenta reģistrācijas Nr.) piedāvā veikt atklāta konkursa “Tiltu un satiksmes pārvadu remonta darbi Daugavpils valstspilsētas pašvaldības administratīvajā teritorijā”, identifikācijas Nr.DVP 2026/71, tehniskajā specifikācijā norādītos būvdarbus, iesniedzot sekojošu tehnisko piedāvājumu.
1. Darbu organizācijas apraksts

Pretendents norāda tehniskajā specifikācijā norādīto būvdarbu darbu organizāciju un darbu izpildes procesu, darbu izpildes metodes un tehnoloģijas, aprakstu noformējot brīvā formā.

2. Būvniecības atkritumu apsaimniekotājs
Pretendents norāda tehniskajā specifikācijā norādīto būvdarbu laikā radīto būvniecības atkritumu apsaimniekotāju, kurš ir saņēmis attiecīgu atļauju atkritumu apsaimniekošanai normatīvajos aktos noteiktajā kārtībā, norādot tā nosaukumu, reģistrācijas Nr. un izsniegtās atļaujas Nr.: 

	Nr.p.k.
	Atkritumu apsaimniekotāja nosaukums
	Atkritumu apsaimniekotāja reģistrācijas Nr.
	Atkritumu apsaimniekotājam izsniegtās atļaujas Nr.

	1.
	
	
	

	…
	
	
	


3. Organizatoriskā struktūrshēma

Pretendents norāda tehniskajā specifikācijā norādīto būvdarbu izpildē iesaistāmos pretendenta cilvēkresursus, būvkomersantus, būtiskākos piegādātājus (rūpnīcas, būvizstrādājumu piegādātāji, karjeri u.c.), apakšuzņēmējus, kvalitātes kontroles laboratorijas un to atbildīgo personu (kontaktpersonu) vārdus, uzvārdus, struktūrshēmu noformējot brīvā formā.

4. Galveno būvizstrādājumu saraksts

Pretendents norāda informāciju par galvenajiem būvizstrādājumiem, kuri nepieciešami tehniskajā specifikācijā norādīto būvdarbu veikšanai, norādot būvizstrādājuma piegādātāju vai ražotāju un būvizstrādājuma izcelsmes vietu:

	Nr.p.k.
	Būvizstrādājuma nosaukums
	Ražotājs, izcelsmes valsts
	Izcelsmes (ražošanas) vieta

	…
	
	
	


Pielikumā: par katru galveno būvizstrādājumu tā kvalitāti apliecinošs dokuments.
5. Tehniskā aprīkojuma saraksts
Pretendents norāda nepieciešamo tehniskā aprīkojuma kopumu, kas nepieciešams tehniskajā specifikācijā norādīto būvdarbu veikšanai:
	Nr.p.k.
	Transporta, iekārtas, rīka nosaukums un tehniskie parametri
	Ražotājs, izcelsmes valsts, izgatavošanas gads
	Tehniskais stāvoklis (apmierinošs, labs vai teicams - jauns)
	Tiesiskais stāvoklis (īpašumā, jānomā vai jāpērk)


	…
	
	
	
	


Pielikumā: līgums vai apliecinājums, ja jānomā vai jāpērk transports, iekārta vai rīks.
2026.gada ___._____________

________________________________________________________________________

(komersanta paraksttiesīgas personas vai tā pilnvarotas personas (pievienot pilnvaras oriģinālu vai apliecinātu kopiju) paraksts, tā atšifrējums vai elektroniskais paraksts)
6.pielikums
Atklāta konkursa Nolikumam
id.Nr. DVP 2026/71
FINANŠU PIEDĀVĀJUMS

(veidne)

Pretendents _____________ (pretendenta nosaukums), reģistrācijas Nr._____________ (pretendenta reģistrācijas Nr.) piedāvā veikt atklāta konkursa “Tiltu un satiksmes pārvadu remonta darbi Daugavpils valstspilsētas pašvaldības administratīvajā teritorijā”, identifikācijas Nr.DVP 2026/71, tehniskajā specifikācijā norādītos būvdarbus, sniedzot sekojošu finanšu piedāvājumu.
	Finanšu piedāvājums EUR bez PVN

	


Pretendents apliecina, ka: 

· atklāta konkursa dokumentācija izvērtēta ar pietiekamu rūpību un uzmanību;
· finanšu piedāvājumā ir ietvertas visas izmaksas, kas saistītas ar tehniskajā specifikācijā noteikto darbu izpildi pilnā apjomā, ko pretendents kā pieredzējis būvniecības jomas būvkomersants ir aprēķinājis;
· līguma slēgšanas tiesību piešķiršanas gadījumā parakstīs iepirkuma līgumu saskaņā ar pievienoto līguma projekta tekstu;

· tam būs atbilstošs finanšu līdzekļu apjoms;

· būvdarbus veiks atbilstoši līgumam, tehniskajai specifikācijai un spēkā esošajiem normatīvajiem aktiem.
Pielikumā: 7_Darbu apjomu saraksts.

2026.gada ___._____________

___________________________________________________________________________

(komersanta paraksttiesīgas personas vai tā pilnvarotas personas (pievienot pilnvaras oriģinālu vai apliecinātu kopiju) paraksts, tā atšifrējums vai elektroniskais paraksts)
7.pielikums
Atklāta konkursa Nolikumam
id.Nr. DVP 2026/71
DARBU APJOMU SARAKSTS

(skatīt un aizpildīt EIS atklāta konkursa profilā dokumentu ar nosaukumu 
“Darbu apjomi un fotofiksacija_2026-71.zip”)
8.pielikums
Atklāta konkursa Nolikumam
id.Nr. DVP 2026/71
LĪGUMS 
par tiltu un satiksmes pārvadu remonta darbiem
 Daugavpils valstspilsētas pašvaldības administratīvajā teritorijā 

Līguma sagatavošanas vieta – Daugavpils, Latvija

Līguma parakstīšanas datums – pēdējā pievienotā droša elektroniskā paraksta un tā laika zīmoga datums

Daugavpils valstspilsētas pašvaldības iestāde “Komunālās saimniecības pārvalde”, reģistrācijas Nr.90009547852, juridiskā adrese: Saules iela 5a, Daugavpils, LV-5401, Latvija, turpmāk saukta Pasūtītājs, tās vadītāja ______ personā, kurš darbojas uz iestādes nolikuma pamata, no vienas puses, un

____________________________, reģistrācijas Nr._____________, __________________, ___________, ___________, turpmāk saukta Izpildītājs, tās valdes locekļa ar tiesībām pārstāvēt kapitālsabiedrību atsevišķi _______________ personā, no otras puses, abi kopā turpmāk saukti Puses vai katrs atsevišķi saukts Puse,

pamatojoties uz Daugavpils valstspilsētas pašvaldības iepirkuma komisijas 2026.gada __.___________ lēmumu (iepirkumu komisijas sēdes protokols Nr.__) atklātā konkursā “Tiltu un satiksmes pārvadu remonta darbi Daugavpils valstspilsētas pašvaldības administratīvajā teritorijā”, identifikācijas Nr.DVP 2026/71, parakstīja sekojošu līgumu par Tiltu un satiksmes pārvadu remonta darbi Daugavpils valstspilsētas pašvaldības administratīvajā teritorijāem, turpmāk saukts Līgums:
1. Līguma priekšmets
1.1. Pasūtītājs uzdod, bet Izpildītājs pret atlīdzību ar saviem darba spēkiem, rīkiem, ierīcēm un materiāliem, atbilstoši Līguma nosacījumiem un spēkā esošo normatīvo aktu prasībām uzņemas veikt tiltu un satiksmes pārvadu remonta darbus (turpmāk tekstā – Darbi). Darbus veic saskaņā ar tehnisko specifikāciju – Līguma 1.pielikums (turpmāk tekstā – Tehniskā specifikācija) un Izpildītājam konkursā iesniegto piedāvājumu – Līguma 2.pielikums. Līguma pielikumi ir neatņemamas Līguma sastāvdaļas.
1.2. Darbi tiek veikti Daugavpils valstspilsētas administratīvā teritorijā (turpmāk – Objekts).
1.3. Darbs tā noteiktajos apjomos tiek veikts Līguma izpildes termiņa ietvaros pēc nepieciešamības, neparedzot obligātu tā izpildi pilnā apjomā.
1.4. Darbi sevī ietver visus Līgumā, Līguma pielikumos noteiktos Objekta remontam vai atjaunošanai  nepieciešamos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, ieregulēšanu, palaišanu, būvdarbu nodošanu, izpilddokumentācijas un citas dokumentācijas sagatavošanu un citas darbības, kuras izriet no Līguma, Līguma pielikumiem un spēkā esošajiem normatīvajiem aktiem.
1.5. Ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.
1.6. Izpildītājs apliecina, ka viņš ir pienācīgi iepazinies ar iepirkuma nolikuma un tam pievienoto dokumentu prasībām, tajā skaitā ar tajos ietvertajiem risinājumiem, darbu apjomiem, pielietojamiem materiāliem un prasībām un atsakās saistībā ar to izvirzīt jebkāda satura iebildumus vai pretenzijas. 
1.7. Izpildītājs apliecina, ka ir atbildīgs par savu darbaspēku, tā tehnisko nodrošinājumu, darbinieku kvalifikāciju un Darbu procesā pielietoto materiālu, konstrukciju un iekārtu kvalitāti. Izpildītājs ir atbildīgs par to, lai visi būvizstrādājumi tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
2. Līguma cena un norēķinu kārtība
2.1. Līguma cena par Līguma ietvaros izpildāmiem Darbiem ir __________ euro (summa vārdiem euro) bez PVN (turpmāk – Līguma cena). Pievienotās vērtības nodoklis tiek aprēķināts un maksāts saskaņā ar spēkā esošajiem normatīvajiem aktiem.
2.2. Līguma cena sevī ietver Darbu procesā izmantojamo būvizstrādājumu, cilvēkresursu, transporta, tehnikas, instrumentu, apdrošināšanas, elektroenerģijas, degvielas, būvgružu aizvākšanas, būvlaukuma uzturēšanas, ar būvdarbu organizēšanu, pabeigšanu saistītos izdevumus, iespējamo nodokļu, izņemot PVN, un nodevu maksājumus valsts un pašvaldības budžetos, un citas tiešās un netiešās izmaksas, kas būs jāveic būvkomersantam, lai pienācīgi un pilnībā izpildītu Darbus.
2.3. Līguma pielikumos noteiktās darbu izmaksu vienību cenas paliek nemainīgas visā Līguma darbības laikā.
2.4. Izpildītājs katru mēnesi, līdz katra mēneša 5 (piektajam) datumam iesniedz rēķinus par iepriekšējā mēnesī faktiski veiktajiem Darbiem un Pasūtītājs pārskaita Līguma summu uz Izpildītāja elektroniskā rēķinā norādīto bankas norēķinu kontu 30 (trīsdesmit) dienu laikā, ja ir iestājušies visi zemāk minētie nosacījumi:
2.4.1. Puses ir parakstījušas aktu par iepriekšējā mēnesī izpildīto Darbu apjomu Objektā/-os  (turpmāk – Akts);
2.4.2. Izpildītājs ir iesniedzis Pasūtītājam elektronisko rēķinu.
2.5. Pasūtītājs pieņem strukturētu elektronisko rēķinu Grāmatvedības likuma izpratnē (turpmāk – E-Rēķins).Visus E-rēķinus Izpildītājs nosūta uz Pasūtītājs norādīto e-pasta adresi ksp@daugavpils.lv vai e-adresi_DEFAULT@90009547852. E-rēķinus izraksta Daugavpils valstspilsētas pašvaldībai. 
2.6. Par samaksas brīdi uzskatāms bankas atzīmes datums Pasūtītāja maksājuma uzdevumā.
2.7. Gadījumā, ja Pasūtītājam rodas pretenzijas par Aktā norādītās informācijas un/vai e-rēķinā norādītās summu pamatotību, Pasūtītājam ir tiesības rakstiski iesniegt Izpildītājam motivētas pretenzijas un neapmaksāt E-rēķinu līdz brīdim, kamēr pretenzijas nav atrisinātas. Ja Pasūtītājs ir iesniedzis rakstisku pretenziju, tad Izpildītājam nav tiesības piemērot līgumsodu par maksājuma nokavējumu vai vienpusēji  atkāpties no Līguma izpildes līdz strīda atrisināšanai starp Pusēm.  
2.8. Darbi, kur rezultātā tiek konstatēti defekti un/vai neatbilstības Objektā, netiek pieņemti un apmaksāti līdz konstatēto defektu un/vai neatbilstību novēršanai.
2.9. Izpildītājs apzinās, ka Pasūtītājam nav pienākums saņemt Darbus pilnā apjomā un/vai izmantot visu Līguma cenu.
3. Līguma izpildes termiņš un tehnoloģiskais pārtraukums
3.1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei.

3.2. Līguma izpildes termiņš ir 12 (divpadsmit) mēneši no Līguma abpusējas parakstīšanas dienas. 
3.3. Līguma izpildes termiņā netiek ieskaitīts būvdarbu tehnoloģiskais pārtraukums, kad Izpildītājs neveic darbu objektīvu iemeslu dēļ. 
3.4. Būvdarbu izpildē var tikt paredzēts tehnoloģiskais pārtraukums, ja pastāv vismaz viens no sekojošajiem Izpildītāja objektīvi pierādītiem un Pasūtītāja izvērtētiem gadījumiem:
3.4.1. būvdarbu izpildi tieši kavē nelabvēlīgi klimatiskie apstākļi un šo faktu apliecina objektīvi pierādījumi, piemēram, attiecīgas kompetentas valsts vai pašvaldības iestādes sniegtā informācija, būvuzrauga vai būvpspeciālista atzinums u.tml;
3.4.2. būvdarbu izpildi tieši kavē objektīvs un no Izpildītāja gribas neatkarīgs iemesls vai notikums, kurš iepriekš nevarēja būt paredzams un/vai laicīgi un/vai saprātīgi novēršams, un šo faktu apliecina objektīvi pierādījumi;
3.4.3. būvdarbu izpildi tieši kavē Objektā vai tam pieguļošā teritorijā trešās personas likumīgi izpildāmie būvdarbi vai sniedzamie pakalpojumi;
3.4.4. valsts vai pašvaldības iestāde pieņem administratīvo aktu, kas ir saistošs, izpildot būvdarbus, un šāds administratīvais akts kavē būvdarbu izpildes termiņa ievērošanu, un šāda akta izdošanas pamatā nav Izpildītāja darbība vai bezdarbība;
3.4.5. Pasūtītājs rīko publisko iepirkumu papildu būvdarbu apjomiem, kurus atbilstoši būvniecības tehnoloģijas prasībām ir jāizpilda agrāk nekā Līgumā paredzētus būvdarbu veidus un bez kuru izpildes tiktu kavēta līgumā paredzētu būvdarbu izpilde;
3.4.6. būvlaukumā tiek veikti avārijas būvdarbi, proti, būvdarbi, lai novērstu neparedzētus  inženierkomunikāciju vai cita veida bojājumus, kas var izsaukt cilvēku nelaimes gadījumus vai materiālus zaudējumus;
3.4.7. būvlaukumā tiek atrasti sprādzienbīstami priekšmeti – par laika perioda, kurā notiek to izņemšana un tiek liegta piekļuve būvlaukumam;
3.4.8. būvlaukumā tiek atrastas arheoloģiskās vērtības, kas neļauj turpināt būvdarbus visā būvlaukumā – par laika perioda, kurā notiek to izņemšana un tiek liegta piekļuve visam būvlaukumam;
3.4.9. būvlaukumā tiek konstatēti būtiskie šķēršļi (pazemes pamati, nedarbojošās komunikācijas u.tml.), kuri neļauj turpināt būvdarbus un kuru esamība nebija paredzēta Līguma pielikumos;
3.4.10. citos gadījumos, ja būvdarbus objektīvi nav iespējams veikt saskaņā ar būvuzrauga vai būvspeciālista atzinumu un citas kompetentas institūcijas atzinumu.
3.5. Tehnoloģiskais pārtraukums netiek ieskaitīts kopējā Līguma izpildes termiņā un nav uzskatāms par tā pagarinājumu, taču ar tehnoloģisko pārtraukumu tiek pagarināts kopējais  faktiskais Līguma izpildes laiks.
3.6. Tehnoloģisko pārtraukumu aprēķina tikai un vienīgi uz to laika posmu, kad pastāv līgumā noteiktie gadījumi, parakstot attiecīgu dokumentu – aktu par tehnoloģiskā pārtraukuma iestāšanos, vai aktu par tehnoloģiskā pārtraukuma izbeigšanos, vai veicot ierakstu būvdarbu žurnālā. Iepriekš minēto dokumentu parakstīšana negroza Līgumā noteikto Līguma izpildes termiņu.
3.7. Pusēm ir pienākums veikt visas iespējamās no tām atkarīgas darbības, lai līdz minimumam samazinātu kopējo Līguma izpildes laika pagarinājumu tehnoloģiskā pārtraukuma kontekstā. Vienlaikus, ja vien no līguma, normatīvo aktu prasībām, vai faktiskajiem apstākļiem neizriet pretējais, jebkura tehnoloģiskā pārtraukuma nepieciešamības pierādīšanas nasta gulstas uz Izpildītāju, sniedzot Pasūtītājam objektīvus pierādījumus.
3.8. Tehnoloģisko pārtraukumu Izpildītājam jāprasa rakstiski nekavējoties un tiklīdz attiecīgais kavējošais apstāklis ir iestājies. Ja Izpildītājam ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, Izpildītājam nekavējoties jādara Pasūtītājam zināms arī tas. Vienlaikus Izpildītājam jāiesniedz arī citi Līgumā noteiktie paziņojumi un paskaidrojošā informācija attiecībā uz šo prasījumu, kam ir būtiska saistībā ar šo notikumu vai apstākļiem. Rakstisks paziņojums iesniedzams pēc iespējas ātrāk, bet ne vēlāk kā 5 (piecas) darba dienas pēc brīža, kad Izpildītājs ir uzzinājis, vai viņam vajadzēja uzzināt par šo notikumu vai apstākļiem. Ja Izpildītājs šo 5 (piecu) darba dienu laikā klusē, tas zaudē tiesības atsaukties uz šiem apstākļiem, izpildes laiks netiek pagarināts un Pasūtītājs ir atbrīvots no jebkādas atbildības saistībā ar šo prasījumu.
3.9. Pats par sevi tehnoloģiskais pārtraukums nemaina nekādus citus Līguma nosacījumus un jebkurā gadījumā Izpildītājam  ir pienākums izpildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas.
4. Apdrošināšana un nodrošinājumi
4.1. Izpildītājs nodrošina sekojošu būvspeciālistu profesionālās civiltiesiskās atbildības apdrošināšanas nosacījumu ievērošanu:

4.1.1. Izpildītājs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam spēkā esošus Līguma izpildē iesaistīto būvspeciālistu profesionālās civiltiesiskās atbildības apdrošināšanas līgumus, kas atbilst Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajām prasībām;
4.1.2. Izpildītājs Līguma izpildē iesaistīto būvspeciālistu profesionālās civiltiesiskās atbildības apdrošināšanas līgumus uztur spēkā visu Līguma izpildes termiņu.
4.2. Izpildītājs nodrošina sekojošu Līguma saistību izpildes nodrošinājuma nosacījumu ievērošanu:

4.2.1. Izpildītājs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam spēkā esošu Līguma saistību izpildes nodrošinājumu kā bankas garantiju vai apdrošināšanas sabiedrības polisi, kurā ietverta bankas vai apdrošināšanas sabiedrības apņemšanās bez nosacījumiem un bez ierunām samaksāt Pasūtītājam tā pieprasīto summu Līguma saistību izpildes nodrošinājuma summas robežās pēc pirmā rakstiskā Pasūtītāja pieprasījuma, kad Pasūtītājs paziņo, ka Izpildītājs nepilda vai nepienācīgi pilda Līguma saistības. Līguma saistību izpildes nodrošinājums uzskatāma par pirmā pieprasījuma garantiju;

4.2.2. Pasūtītājam nav pienākums sniegt un bankai vai apdrošināšanas sabiedrībai nav tiesību pieprasīt pierādījumus, pamatojumu vai iemeslus Pasūtītāja pieprasījumam par summas izmaksu. Banka vai apdrošināšanas sabiedrība apņemas izmaksāt Pasūtītājam pieprasīto summu visos gadījumos Līguma saistību izpildes nodrošinājuma spēkā esībā. Līguma saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās Pasūtītājam saskaņā ar tā  pieprasījumu;

4.2.3. Līguma saistību izpildes nodrošinājums var tikt izmantots gadījumos, kad Izpildītājs nepilda vai nepienācīgi pilda Līguma saistības;

4.2.4. Līguma saistību izpildes nodrošinājumu uztur spēkā visu Līguma izpildes termiņu;

4.2.5. Līguma saistību izpildes nodrošinājuma apmērs ir 10 % (desmit procenti) no Līguma cenas (bez PVN) EUR valūtā;
4.2.6. Līguma saistību izpildes nodrošinājumam tiek piemēroti Starptautiskās Tirdzniecības palātas izdotie “Vienotie noteikumi par pieprasījuma garantijām Nr.758 (“The ICC Uniform Rules for Demand Guaranties”, ICC Publication, No.758) (turpmāk – URDG 758);
4.2.7. visus ar Līguma saistību izpildes nodrošinājumu saistītos jautājumus, ko neregulē URDG 758, regulē Latvijas Republikas spēkā esošie normatīvie akti;
4.2.8. visi strīdi saistībā ar Līguma saistību izpildes nodrošinājumu izskatāmi Latvijas Republikas tiesā.
4.3. Izpildītājs nodrošina sekojošu garantijas laika nodrošinājuma nosacījumu ievērošanu:

4.3.1. Izpildītājs 10 (desmit) darba dienu laikā no Darbu izpildes dienas iesniedz Pasūtītājam spēkā esošu Garantijas laika nodrošinājumu kā bankas garantiju vai apdrošināšanas sabiedrības polisi, kurā ietverta bankas vai apdrošināšanas sabiedrības apņemšanās bez nosacījumiem un bez ierunām samaksāt Pasūtītājam tā pieprasīto summu garantijas laika nodrošinājuma summas robežās pēc pirmā rakstiskā Pasūtītāja pieprasījuma, kad Pasūtītājs paziņo, ka ir iestājies garantijas gadījums;

4.3.2. garantijas laika nodrošinājums var tikt izmantots gadījumos, kad garantijas laikā tiek konstatēti Darbu defekti;

4.3.3. garantijas laika nodrošinājums ir spēkā Tehniskajā specifikācijā noteiktajos termiņos, skaitot no Darbu izpildes dienas;

4.3.4. garantijas laika ieturējums pirmajos divos gados ir 5 % (pieci procenti) no faktiski izpildīto Darbu vērtības un 2 % (divi procenti) no faktiski izpildīto Darbu vērtības pārējos minimālā garantijas termiņa gados. Neizmantotais nodrošinājums tiek atmaksāts Izpildītājam 30 (trīsdesmit) dienu laikā no Līguma noteikumiem atbilstoša Izpildītāja sagatavota E-rēķina saņemšanas;

4.3.5. garantijas laika nodrošinājumam tiek piemēroti URDG 758;
4.3.6. visus ar garantijas laika nodrošinājumu saistītos jautājumus, ko neregulē URDG 758, regulē Latvijas Republikas spēkā esošie normatīvie akti;
4.3.7. visi strīdi saistībā ar garantijas laika nodrošinājumu izskatāmi Latvijas Republikas tiesā;
4.3.8. ja Līgumu Izpildītāja līgumsaistību pārkāpuma dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto Darbu garantijas nodrošināšanai un garantijas laika ieturējums netiek izmaksāts Izpildītājam. 
5. Izpildītāja pienākumi un tiesības
5.1. Izpildītāja pienākumi:
5.1.1. pirms Darbu uzsākšanas Objektā saskaņot ar Pasūtītāju Objekta izvietojumu un pārbaudīt faktisko situāciju, lai nepieļautu kļūdas Darbu procesā;
5.1.2. pirms Darbu uzsākšanas Objektā izvērtēt transporta kustības intensitātes situāciju un lai neapgrūtinātu autotaransporta kustību Darbu procesā izstrādāt un saskaņot satiksmes organizācijas shēmas. Satiksmes organizācijas shēmas jāuztur aktuālā stāvoklī visa Darbu izpildes laika; 
5.1.3. veikt un nodot Darbus Objektā saskaņā ar Līgumu, Līguma pielikumiem un spēkā esošo normatīvo aktu prasībām, kā arī ar valsts un pašvaldības iestāžu prasībām;
5.1.4. patstāvīgi organizēt un saskaņot Darbus ar visām uz Darbu izpildi attiecināmām valsts, pašvaldību iestādēm un/vai privātpersonām;
5.1.5. Darbu izpildē izmantot Līguma pielikumos norādītos sertificētus un kvalitatīvus materiālus, konstrukcijas un iekārtas;
5.1.6. veikt Ministru kabineta  2003.gada 25.februāra noteikumos Nr.92 „Darba aizsardzības prasības, veicot būvdarbus” (turpmāk – Noteikumi Nr.92) noteiktās  projekta vadītāja funkcijas, tajā skaitā nodrošināt līguma izpildes nodrošināšanai kvalificēta darba aizsardzības koordinatora piesaisti, un būt atbildīgam par Noteikumu Nr.92 noteikto pienākumu izpildi;
5.1.7. par saviem līdzekļiem piegādāt Darbiem nepieciešamos materiālus, konstrukcijas un iekārtas;
5.1.8. trīs dienu laikā no Līguma parakstīšanas brīža, kā arī Līguma darbības laikā nekavējoties informēt Pasūtītāju par visiem tiesu procesiem, kas uzsākti pret Izpildītāju;
5.1.9. savlaicīgi un Līgumā noteiktā kārtībā izskatīt visus no Pasūtītāja saņemtos paziņojumus, pieprasījumus, iesniegumus, vēstules un priekšlikumus, un sniegt atbildes;
5.1.10. Darbu veikšanas procesā ievērot darba aizsardzības, ugunsdrošības noteikumus un uzņemties pilnu atbildību par jebkādiem minēto noteikumu pārkāpumiem un to izraisītām sekām;
5.1.11. nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar normatīvajiem aktiem par darba aizsardzību;
5.1.12. nodrošināt Objektā strādājošos ar nepieciešamajiem darba aizsardzības līdzekļiem;
5.1.13. nodrošināt darba laikā Pasūtītāja pārstāvjiem brīvu un drošu piekļūšanu Objektam;
5.1.14. nodrošināt regulāru būvgružu izvešanu, kas rodas Darbu izpildes procesā;
5.1.15. ne vēlāk kā 5 (piecu) darba dienu laikā rakstiski ziņot Pasūtītājam par visiem apstākļiem, kas atklājušies Darbu izpildes procesā un var radīt šķēršļus turpmākai Darbu kvalitatīvai un savlaicīgai izpildei;
5.1.16. spēkā esošajos normatīvajos aktos noteiktajā kārtībā izstrādāt un kārtot Darbu izpildes dokumentāciju visā Darbu izpildes laikā;
5.1.17. ja Līgums tiek vienpusēji izbeigts, nekavējoties pārtraukt Darbus, par ko tiek sastādīts Darbu nodošanas-pieņemšanas akts, atstāj darba vietu drošībā un kārtībā;
5.1.18. patstāvīgi organizēt savu nolīgto apakšuzņēmēju darbs un jādod  nepieciešamie norādījumi un uzdevumi atbilstoši Tehniskajai specifikācijai, kā arī jāveic izpildīto darbu kontrole un pieņemšana. Norēķinus ar apakšuzņēmējiem Izpildītājs kārto patstāvīgi. Izpildītājs ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu;
5.1.19. veikt citus šajā Līgumā, Līguma pielikumos un spēkā esošajos normatīvajos aktos  noteiktos pienākumus vai darbības;
5.1.20. nodrošināt, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
5.2. Izpildītāja tiesības:
5.2.1. saņemt samaksu par Līguma, Līguma pielikumos un spēkā esošajos normatīvajos aktos noteiktajām prasībām atbilstoši veiktajiem un Pasūtītāja pieņemtajiem Darbiem;
5.2.2. Līgumā noteiktajā kārtībā nodot Pasūtītājam Darbus Objektā pirms Pasūtītāja noteiktā izpildes termiņa;
5.2.3. pieprasīt, ja nepieciešams, no Pasūtītāja Līguma izpildei nepieciešamo informāciju vai dokumentāciju.
6. Apakšuzņēmēju un personāla nomaiņas un iesaistes kārtība
6.1. Izpildītājs nav tiesīgs bez saskaņošanas ar Pasūtītāju veikt Līguma pielikumos norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
6.2. Pasūtītājs nepiekrīt Līguma pielikumos norādītā personāla nomaiņai gadījumos, kad norādītais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
6.3. Pasūtītājs nepiekrīt Līguma pielikumos norādītā apakšuzņēmēja nomaiņai, ja pastāv kāds no šādiem nosacījumiem:
6.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

6.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;

6.3.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir 10000,00 euro no kopējās iepirkuma līguma vērtības, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;

6.3.4. apakšuzņēmēja maiņas rezultātā tiktu izdarīti tādi grozījumi Izpildītāja atklātā konkursa iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

6.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

6.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai

6.6. Pēc Līguma slēgšanas tiesību piešķiršanas un ne vēlāk kā uzsākot Līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
7. Pasūtītāja pienākumi un tiesības
7.1. Pasūtītāja pienākumi: 
7.1.1. kontrolēt un pieņemt Darbus Objektā saskaņā ar Līgumu, Līguma pielikumiem un spēkā esošo normatīvo aktu prasībām, kā arī ar valsts un pašvaldības iestāžu prasībām;
7.1.2. pārbaudīt Izpildītāja iesniegto apdrošināšanas un nodrošinājuma dokumentu atbilstību Līguma, Līguma pielikumu un spēkā esošo normatīvo aktu prasībām, kā arī, ja iesniegts neatbilstošs dokuments, pieprasīt Izpildītājam 5 (piecu) darba dienu laikā atkārtoti iesniegt Līguma, Līguma pielikumu un spēkā esošo normatīvo aktu prasībām atbilstošu dokumentu;
7.1.3. savlaicīgi un Līgumā noteiktā kārtībā izskatīt visus no Izpildītāja saņemtos paziņojumus, pieprasījumus, iesniegumus, vēstules un priekšlikumus, un sniegt atbildes;
7.1.4. nodrošināt, ja nepieciešams, Izpildītājam piekļuvi Objektam uz Darbu izpildes laiku;
7.1.5. veikt samaksu par Līguma, Līguma pielikumos un spēkā esošajos normatīvajos aktos noteiktajām prasībām atbilstoši veiktajiem un Pasūtītāja pieņemtajiem Darbiem;
7.1.6. veikt citus šajā Līgumā, Līguma pielikumos vai normatīvos aktos noteiktos pienākumus vai darbības.
7.2. Pasūtītāja tiesības:
7.2.1. ne biežāk kā reizi nedēļā rakstiski pieprasīt un ne vēlāk kā 3 (trīs) darba dienu laikā rakstiski saņemt no Izpildītāja informāciju par Darbu izpildes gaitu Objektā;
7.2.2. dot Izpildītājam uz Līguma izpildi attiecināmus, saistošus norādījumus;
7.2.3. iegūt vai saņemt trešo personu uz Līguma izpildi attiecināmus atzinumus vai informāciju;
7.2.4. kontrolēt Izpildītāja Darbu izpildi Objektā. Pasūtītāja kontrole nav pamats Izpildītāja atbildības samazināšanai par defektiem un/vai neatbilstībām Objektā pēc Izpildītāja veiktajiem Darbiem;
7.2.5. apturēt Darbu izpildi Objektā, ja Izpildītājs pārkāpj Līguma, Līguma pielikumos un spēkā esošajos normatīvajos aktos noteiktās prasības. Darbu izpildi Objektā Izpildītājs ir tiesīgs atsākt tikai pēc pārkāpuma novēršanas un Pasūtītāja atļaujas saņemšanas ar vai bez termiņa pagarinājuma. 
8. Objekta nodošana un Darbu pieņemšana
8.1. Pirms Darbu uzsākšanas Objektā Pušu pilnvarotas personas apseko Objektu un nosaka provizoriskus Darbu apjomus un izpildes termiņus. 

8.2. Izpildītājs Darbus uzsāk, veic un nodod Pasūtītājam saskaņā ar Līgumu, Līguma pielikumiem un spēkā esošajiem normatīvajiem aktiem. 
8.3. Puses līdz katra mēneša 5 (piektajam) datumam paraksta Aktu.

8.4. Gadījumā, ja Pasūtītājs konstatē defektus un/vai neatbilstības Objektā pēc Izpildītāja veiktajiem Darbiem, tad Pasūtītājs Aktu neparaksta un nosaka Izpildītājam termiņu defektu un/vai neatbilstību novēršanai uz Izpildītāja rēķina. 
8.5. Pēc defektu un/vai neatbilstību novēršanas Objektā Pasūtītājs paraksta Aktu.
8.6. Ja Izpildītājs atsakās uz sava rēķina novērst Pasūtītāja konstatētos defektus un/vai neatbilstības Objektā pēc Izpildītāja veiktajiem Darbiem, tad tiek noteikta neatkarīgā ekspertīze, kuras slēdziens ir saistošs abām Pusēm bet ekspertīzes izmaksas sedz tā Puse, kurai ekspertīzes slēdziens ir negatīvs.
9. Darbu garantija
9.1. Darbu garantijas termiņš ir 3 (trīs) gadi no nodošanas – pieņemšanas akta abpusējas parakstīšanas dienas.
9.2. Darbu garantijas laikā Izpildītāja pienākums ir novērst radušos Darbu defektus un/vai neatbilstības par saviem līdzekļiem, ja tie ir radušies Izpildītāja bezdarbības, nekvalitatīva Darba vai pieļauto kļūdu rezultātā, kā arī izmantojot nekvalitatīvus būvizstrādājumus. Gadījumā, ja šie atklātie Darbu defekti un/vai neatbilstības bija par iemeslu citu objektu bojājumiem, Izpildītājām ir pienākums ar saviem spēkiem un par saviem līdzekļiem veikt attiecīgas darbības bojājumu novēršanai.
9.3. Par nepieciešamību novērst Darbu defektus un/vai neatbilstības vai objektu bojājumus Pasūtītājs paziņo Izpildītājam  telefoniski un ar vēstuli, kas parakstīta ar drošu elektronisko parakstu.
9.4. Pēc paziņojuma saņemšanas (pa tālruni un ar vēstuli, kas parakstīta ar drošu elektronisko parakstu), Izpildītājs Pasūtītāja noteiktajā termiņā veic Darbu defektu un/vai neatbilstību vai objektu bojājumu novēršanu. Pēc to izpildes Izpildītājs sniedz atskaiti Pasūtītājam.
9.5. Ja Izpildītājs Pasūtītāja noteiktajā termiņā neveic vai sākotnēji atsakās veikt Darbu defektu un/vai neatbilstību vai objektu bojājumu novēršanu, kas ar ekspertīzes slēdzienu atzīts par garantijas gadījumu, Pasūtītājs iepriekš minēto darbu izpildei ir tiesīgs piesaistīt citu komersantu, bet Izpildītājām ir pienākums apmaksāt komersanta darbu, bet ja tas sākotnēji atsakās veikt vai neveic apmaksu, tad Pasūtītājs ir tiesīgs Darbu defektu un/vai neatbilstību vai objektu bojājumu novēršanas izmaksas ieturēt no Garantijas laika nodrošinājuma.
10. Līgumsodi
10.1. Ja Pasūtītājs bez pamatojuma neveic maksājumu Līgumā noteiktajā termiņā, tad  Izpildītājs ir tiesīgs piemērot līgumsodu 0,1 % (nulle komats viens procents) apmērā no neveiktā maksājuma par katru kavējuma dienu, bet kopsummā ne vairāk kā 10 % (desmit procenti) no neveiktā maksājuma. 
10.2. Ja Izpildītājs Darbu izpildē neievēro satiksmes organizācijas un darba vietas aprīkojuma shēmu, tad Pasūtītājs ir tiesīgs piemērot līgumsodu 50,00 euro (piecdesmit euro 00 centi) apmērā par pirmo konstatēto gadījumu. Par otro konstatēto pārkāpumu Pasūtītājs ir tiesīgs piemērot līgumsodu 100,00 euro (viens simts euro 00 centi) apmērā. Par trešo konstatēto pārkāpumu un katru nākamo gadījumu Pasūtītājs ir tiesīgs piemērot līgumsodu 200,00 euro (divi simti euro 00 centi) apmērā.
10.3. Ja Izpildītājs Darbu izpildē neievēro spēkā esošos normatīvos aktus, tad Pasūtītājs ir tiesīgs piemērot līgumsodu 100,00 euro (viens simts euro 00 centi) apmērā par pirmo konstatēto gadījumu. Par otro konstatēto pārkāpumu Pasūtītājs ir tiesīgs piemērot līgumsodu 200,00 euro (divi simti euro 00 centi) apmērā. Par trešo konstatēto pārkāpumu un katru nākamo gadījumu Pasūtītājs ir tiesīgs piemērot līgumsodu 300,00 euro (trīs simti euro 00 centi) apmērā.
10.4. Ja Izpildītājs neveic konstatēto defektu un/vai neatbilstību Objektā pēc Izpildītāja veiktajiem Darbiem novēršanu Pasūtītāja noteiktajā termiņā, tad Pasūtītājs ir tiesīgs piemērot līgumsodu 0,1 % (nulle komats viens procents) apmērā no nepabeigtā Darbu apmēra par katru nokavēto dienu, bet kopsummā ne vairāk kā 10 % (desmit procenti) no nepabeigtā Darbu apmēra. Šī punkta ietvaros par defektiem un/vai neatbilstībām nav uzskatāms neatbilstoša būvizstrādājuma izmantošana.
10.5. Ja Izpildītājs bez saskaņošanas ar Pasūtītāju nomaina Līguma pielikumos norādīto atbildīgo būvdarbu vadītāju vai apakšuzņēmēju vai bez saskaņošanas ar Pasūtītāju iesaista jaunu apakšuzņēmēju, tad Pasūtītājs ir tiesīgs piemērot līgumsodu 1000,00 euro (viens tūkstotis euro 00 centi) apmērā par katru konstatēto gadījumu.
10.6. Ja Izpildītājs bez saskaņošanas ar Pasūtītāju aizvieto Līguma pielikumos norādīto būvizstrādājumu ar atbilstošu alternatīvu (ekvivalentu/analogu) būvizstrādājumu, tad Pasūtītājs ir tiesīgs piemērot līgumsodu 500,00 euro (pieci simti euro 00 centi) apmērā par katru konstatēto gadījumu.
10.7. Ja Izpildītājs bez saskaņošanas ar Pasūtītāju aizvieto Līguma pielikumos norādīto būvizstrādājumu vai Pasūtītāja sākotnēji saskaņotu alternatīvu (ekvivalentu/analogu) būvizstrādājumu ar  neatbilstošu būvizstrādājumu, tad Pasūtītājs ir tiesīgs piemērot līgumsodu 1000,00 euro (viens tūkstotis euro 00 centi) par pirmo konstatēto gadījumu. Par otro konstatēto pārkāpumu Pasūtītājs ir tiesīgs piemērot līgumsodu 5000,00 euro (pieci tūkstoši euro 00 centi) apmērā. Par trešo konstatēto pārkāpumu un katru nākamo gadījumu Pasūtītājs ir tiesīgs piemērot līgumsodu 10000,00 euro (desmit tūkstoši euro 00 centi) apmērā. Vienlaikus Izpildītājam ir pienākums par saviem līdzekļiem nomainīt neatbilstošu būvizstrādājumu uz Līguma pielikumos norādīto būvizstrādājumu vai Pasūtītāja sākotnēji saskaņotu alternatīvu (ekvivalentu/analogu) būvizstrādājumu.
10.8. Ja Izpildītājs Līgumā noteiktajā termiņā neiesniedz vai neuztur spēkā Līgumā noteiktos apdrošināšanas vai nodrošinājuma dokumentus, tad Pasūtītājs ir tiesīgs piemērot līgumsodu 0,1 % (nulle komats viens procents) apmērā no Līguma cenas par katru kavējuma dienu, bet kopsummā ne vairāk kā 10 % (desmit procenti) no Līguma cenas.
10.9. Ja Izpildītājs nepilda/neievēro citas šajā nodaļā neminētas saistības, piemēram,  nepilda/neievēro Pasūtītāja rakstiskus paziņojumus un/vai norādījumus, tad Pasūtītājs ir tiesīgs piemērot līgumsodu 500,00 euro (pieci simti euro 00 centi) apmērā par katru konstatēto gadījumu.
10.10. Gadījumā, ja Izpildītājs Pasūtītāja noteiktajā termiņā nemaksā līgumsodu, tad Pasūtītājs to atskaita no tuvākā paredzētā maksājuma Izpildītājam vai ietur to no Līguma saistību izpildes nodrošinājuma.
10.11. Līgumsoda samaksa neatbrīvo Puses no pienākuma pildīt Līgumā noteiktās saistības.
11. Nepārvarama vara
11.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
11.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
11.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.
12. Līguma grozīšana un atkāpšanās no Līguma izpildes
12.1. Līgumu var grozīt tikai Līgumā noteiktajos gadījumos saskaņā ar spēkā esošajiem normatīvajiem aktiem.
12.2. Pasūtītājs ir tiesīgs, nemainot Līguma līgumcenu un Līguma pielikumos noteiktās darbu izmaksu vienību cenas, Līguma pielikumos noteiktās vienas darba pozīcijas ietvaros neizlietotos naudas līdzekļus novirzīt citas darba pozīcijas izmaksu segšanai, attiecīgi palielinot konkrētas pozīcijas darba apjomu, ja konkrētajā pozīcijā objektīvi nepieciešami papildu apjomi.
12.3. Izpildītājs nav tiesīgs bez saskaņošanas ar Pasūtītāju aizvietot Līguma pielikumos norādītos būvizstrādājumus, kuri ir noņemti no ražošanas un/vai nav pieejami tirgū, ar alternatīviem (ekvivalentiem/analogiem) būvizstrādājumiem, iesniedzot Pasūtītājam attiecīgus pierādījumus, kas apliecinātu būvizstrādājuma noņemšanu no ražošanas un/vai nepieejamību  tirgū (piemēram, būvizstrādājuma ražotāja tīmekļvietnē esošā publiski pieejamā informācija, būvizstrādājuma ražotāja rakstveida apliecinājums u.tml. informācija). Ja Pasūtītājs piekrīt kādu no Līguma pielikumos norādītiem būvizstrādājumiem aizvietot ar alternatīviem (ekvivalentiem/analogiem) būvizstrādājumiem, tad Izpildītājam jāsagatavo būvizstrādājuma ekvivalenta saskaņošanas forma, kurā jāsalīdzina esošā un aizvietotā būvizstrādājuma tehniski salīdzināmie parametri (parametru skaits var atšķirties atkarībā no konkrētā būvizstrādājuma, bet, ja Pasūtītājs uzskatīs, ka ar norādīto salīdzinājumu nav pietiekami, lai noteikt konkrētu būvizstrādājuma ekvivalentu/analogu, tad Pasūtītājs ir tiesīgs pieprasīt salīdzināt papildus parametrus), un ja Pasūtītājs to saskaņo, tad ir pieļaujama būvizstrādājuma aizvietošana Līguma cenas vai Līguma pielikumos noteiktās darbu izmaksu vienību cenas ietvaros.
12.4. Pasūtītājs var uzdot veikt vai var atļaut veikt papildus Darbus, kas netika iekļauti sākotnējos būvarbu apjomos, un kas objektīvi un tehnoloģiski nepieciešami citu būvdarbu uzsākšanai, un/vai pabeigšanai. Papildus Darbiem piemēro tādas pašas cenas kā analogiem Darbiem Līgumā, bet papildus Darbiem, kam analogu Līgumā nav, cenu nosaka Pasūtītājs pēc līdzīga rakstura Darbu cenām Līgumā, vai, ja līdzīga rakstura Darbu cenas Līgumā nav, pēc Izpildītāja iesniegtās un  saskaņotās cenas kalkulācijas un līdzīga rakstura Darbu cenām tirgū.
12.5. Kopsumma par Līguma Darbu grozījumiem nevar pārsniegt 15 % (piecpadsmit procentus) no sākotnējās Līgumcenas bez PVN. Kopsummu noteic kā visu secīgi veikto grozījumu naudas vērtību summu. Šādi Darbu grozījumi tiek uzskatīti par Līguma grozījumiem Publisko iepirkumu likuma 61.panta trešās daļas 1.punkta kārtībā.
12.6. Izpildītājam ir tiesības nekavējoties vienpusēji atkāpties no Līguma izpildes, rakstveidā brīdinot par to Pasūtītāju 10 (desmit) darba dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Izpildītāja saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
12.7. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Izpildītāju 10 (desmit) darba dienas iepriekš un neatlīdzinot jebkāda veida zaudējumus sekojošos gadījumos:
12.7.1. Izpildītājs sistemātiski (vismaz 3 (trīs) gadījumi 1 (viena) mēneša laikā, skaitot no pirmā gadījuma konstatēšanas dienas) veic Darbus Objektā nepilda/neievēro Līguma, Līguma pielikumos noteiktās prasības vai saistības, vai nepilda/neievēro Pasūtītāja norādījumus;
12.7.2. Izpildītājs pārkāpj spēkā esošos normatīvos aktus;
12.7.3. Izpildītājs nav spējīgs vai tiesīgs veikt Darbus Objektā atbilstoši Līguma, Līguma pielikumu vai spēkā esošu normatīvo aktu prasībām;
12.7.4. Izpildītājs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
12.7.5. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
12.7.6. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
12.8. Ja Pasūtītājs vienpusēji atkāpjas no Līguma izpildes Līguma 12.7.punktā noteiktajos gadījumos, tad Izpildītājs nekavējoties pārtrauc Darbus un, piedaloties Pušu pilvarotām personām, sastāda un paraksta aktu par izpildītajiem Darbu apjomiem. Par izpildītiem Darbiem tiek uzskatīti tikai tie, kuri veikti saskaņā ar Līguma, Līguma pielikumu un spēkā esošo normatīvo aktu prasībām.
12.9. Ja Pasūtītājs atkāpjas no Līguma izpildes Līguma 12.7.1.-12.7.3.apakšpunktos noteiktajos gadījumos, tad Pasūtītājam ir tiesības ieturēt līguma saistības izpildes nodrošinājumu pilnā apmērā.
13. Īpašuma tiesības
13.1. Pasūtītājam īpašuma tiesības uz Objektu tiek saglabātas visā Līguma darbības laikā, bet īpašuma tiesības uz visiem Darbu laikā izmantotajiem un/vai iebūvētajiem būvizstrādājumiem  tiek nodotas Pasūtītājam ar Pušu parakstītu Aktu.
13.2. Visa informācija un dokumentācija, kuru Izpildītājs saņem no Pasūtītāja vai iegūst Darbu  izpildes procesā, ir izmantojama tikai un vienīgi Darbu ietvaros. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
13.3. Visa informācija un dokumentācija, kuru Pasūtītājs saņem no Izpildītāja vai iegūst Darbu  izpildes procesā, ir izmantojama tikai un vienīgi Darbu ietvaros. Tās izmantošana citiem mērķiem ir pieļaujama vienīgi ar Izpildītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
14. Strīdu izskatīšanas kārtība
14.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā. 
14.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.
15. Fizisko personu datu aizsardzība
15.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
15.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
15.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
15.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
15.5. Neskatoties uz iepriekš minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
15.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.
16. Noslēguma noteikumi
16.1. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināma būtiskas informācijas izmaiņas, tad tā nekavējoties, ne vēlāk kā 1 (vienas) darba dienas laikā, rakstiski informē par to otru Pusi.
16.2. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
16.3. Līguma saistību izpildes nodrošināšanai Puses nosaka sekojošas atbildīgās personas:
16.3.1. no Pasūtītāja puses  –  persona _______, tālrunis ______, e-pasta adrese _______;
16.3.2. no Izpildītāja puses –  persona _______, tālrunis ______, e-pasta adrese _______.
17. Līguma pielikumi
17.1. 1.pielikums – Tehniskā specifikācija;
17.2. 2.pielikums – Pretendenta piedāvājums.

18. Pušu juridiskās adreses un rekvizīti
� Informāciju par to, kā ieinteresētais piegādātājs var pieteikties kā nolikuma saņēmējs e-konkursu apakšsistēmā izsludinātajās iepirkuma procedūrās – � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�.


� Skatīt – � HYPERLINK "https://www.latvijasbuvnieki.lv/wp-content/uploads/2019/09/20190802_generalvienosanas_final-redakcija_ar_pielikumu_konsolideta.pdf" �https://www.latvijasbuvnieki.lv/wp-content/uploads/2019/09/20190802_generalvienosanas_final-redakcija_ar_pielikumu_konsolideta.pdf�.


� Pretendentam jānorāda vai tā uzņēmuma statuss atbilst mikro, maza, vidēja vai liela uzņēmuma statusam. Skatīt –  � HYPERLINK "https://www.iub.gov.lv/lv/skaidrojums-mazie-un-videjie-uznemumi" �https://www.iub.gov.lv/lv/skaidrojums-mazie-un-videjie-uznemumi�.


� Atbildīgajam būvdarbu vadītājam ar pretendentu līguma izpildē jābūt noslēgtam darba līgumam (skatīt – � HYPERLINK "https://likumi.lv/ta/id/269069#p95" �https://likumi.lv/ta/id/269069#p95�).


� Pretendentam jāizvērtē vai persona, uz kuras iespējām tas balstās, vienlaikus nav apakšuzņēmējs. 


� Pretendentam jāizvērtē vai apakšuzņēmējs, kuru tas plāno piesaistīt līguma izpildei, vienlaikus nav persona, uz kuras iespējām tas balstās.


� Pretendents, nododot darbu daļu apakšuzņēmējam, nodod konkrētus darbu veidus (darbu pozīcijas) pilnā apmērā. Gadījumā, ja pretendents balstās uz personas iespējām, tad tā jānorāda arī kā apakšuzņēmējs pat tad, ja tam nododamo veicamo būvdarbu vai sniedzamo pakalpojumu vērtība ir mazāka par 10000,00 EUR.


� Pretendentam jānorāda vai apakšuzņēmēja uzņēmuma statuss atbilst maza vai vidēja uzņēmuma – MVU – statusam. Skatīt –  � HYPERLINK "https://www.iub.gov.lv/lv/skaidrojums-mazie-un-videjie-uznemumi" �https://www.iub.gov.lv/lv/skaidrojums-mazie-un-videjie-uznemumi�.


� Galvenais būvizstrādājums – ikviens iestrādāšanai būvē paredzēts izstrādājums vai rūpnieciski izgatavota konstrukcija, kura pretendenta skatījumā, ņemot vērā tā apjomu un vērtību naudas izteiksmē, būtu uzskatāms par būtisku, lai to norādītu iepriekš minētajā sarakstā.


� Ja tehniskais aprīkojums tiek iznomāts vai tiek plānots to iznomāt, vai iegādāties, tad jāpievieno nomas līgums vai iznomātāja apliecinājums par iespēju iznomāt tehnisko aprīkojumu uz līguma izpildes laiku, vai tirgotāja apliecinājums par iespēju iegādāties tehnisko aprīkojumu.

